ஜெயலலிதாவுக்கும் சோபன்பாபுவுக்கும் குழந்தை பிறந்தது உண்மைதான் என்றும் ஜெயலலிதாவுக்கு இரண்டு குழந்தைகள் பிறந்ததாகவும் ஜெயலலிதாவின் அண்ணன் என்று கூறிக் கொள்ளும் வாசுதேவன் திடுக்கிடும் தகவலை வெளியிட்டுள்ளார் . பெங்களூருவைச் சேர்ந்த அம்ருதா , தான் ஜெயலலிதாவின் மகள் தான் என்றும் , இது குறித்து டி . என் . ஏ . பரிசோதனை செய்தார் உண்மை வெளியாகும் என்றும் உச்சநீதிமன்றத்தில் மனு தொடர்ந்திருந்தார் . இந்த மனுவை விசாரித்த உச்சநீதிமன்றம் , அம்ருதாவை , சென்னை அல்லது கர்நாடக உயர்நீதிமன்றத்தில் மனு தாக்கல் செய்யம்படி அறிவுறுத்தியது . இந்த நிலையில்தான் ஜெயலலிதாவின் உறவினர் , ஜெயலலிதாவுக்கு மகள் இருப்பதாகவும் அது அம்ருதா என்பது தனக்கு தெரியாது என்றும் கூறியிருந்தார் . இதையடுத்து ஓரிரு தினங்கள் கழித்து , ஜெயலலிதாவின் மகள் அம்ருதா என்றும் அவர் கருத்து தெரிவித்திருந்தார் . ஜெ . வின் உறவினரான லலிதா , தொலைக்காட்சி ஒன்றுக்கு பேட்டி அளித்தபோது , ஜெயலலிதாவுக்கு 1980 ஆம் ஆண்டு பிரசவம் பார்த்தது எனது பெரியம்மாதான் என்றார் . திருமணத்துக்கு முன்பே ஜெயலலிதாவுக்கு குழந்தை பிறந்தது என்றும் , குழந்தை பிறந்தது சசிகலாவுக்கும் தெரிந்திருக்கும் என்றும் லலிதா கூறினார் . ஜெயலலிதாவின் அண்ணன் என்று அழைத்துக் கொள்ளும் வாசுதேவன் , மைசூரில் உள்ள டி . நரசிபுரா தாலுக்கா , ஸ்ரீரங்கபுராவில் வசித்து வருகிறார் . தனியார் டிவி சேனல் ஒன்றுக்கு வாசுதேவன் பேட்டி அளித்தார் . அப்போது பேசிய அவர் , ஜெயலலிதாவுக்கும் சோபன்பாபுவுக்கும் குழந்தை பிறந்தது உண்மைதான் என்றார் . அந்த குழந்தையை ஐதராபாத்தில் வைத்து காப்பாற்றினார்கள் என்றும் , அவருக்கு ஜெயலலிதாதான் திருமணம் செய்து வைத்ததாகவும் தெரிவித்துள்ளார் . தற்போது அந்த குழந்தை எங்கே இருக்கிறது என்பது தெரியவில்லை என்றும் வாசுதேவன் தெரிவித்தார் . அது மட்டுமல்லாமல் ஜெயலலிதாவுக்கு 2 குழந்தைகள் பிறந்ததாகவும் அவர் கூறியுள்ளார் . ஜெயலலிதாவுக்கு சென்னையில் பிரசவம் பார்த்தார்கள் என்று லலிதா கூறுவது தவறான தகவல் என்றும் , ஜெயலலிதா எங்கள் குடும்ப உறுப்பினர்கள் யாரோடும் தொடர்பு வைத்துக் கொள்ளவில்லை என்றும் கூறினார் . ஜெயலலிதாவுக்கும் சோபன்பாபு மூலம் குழந்தை பிறந்தது என்று சசிகலாவுக்கும் , நடராசனுக்கும் நிச்சயம் தெரியும் என்றும் இப்போது தீபா , தீபக் , நானும்தான் ஜெயலலிதாவின் சொத்துக்களுக்கு வாரிசு என்றும் வாசுதேவன் கூறினார் . எனது தம்பி மகளான தீபா , என்னுடன் பேசுவதில்லை என்ற வாசுதேவன் தெரிவித்துள்ளார் . ஜெயலலிதாவுக்கு குழந்தை பிறந்தது குறித்து சசிகலாவுக்கும் நடராஜனுக்கும் தெரியும் என்று லலிதாவும் , வாசுதேவனும் கூறி வருவது குறிப்பிடத்தக்கது .


இங்கிலாந்துக்கு எதிரான எஞ்சிய 2 டெஸ்ட் போட்டிகளிலும் வெற்றி பெற்று இந்திய அணி தொடரை வெல்லும் என ஹர்பஜன் சிங் நம்பிக்கை தெரிவித்துள்ளார் . இந்தியா இங்கிலாந்து இடையேயான 5 போட்டிகள் கொண்ட டெஸ்ட் தொடரில் 2 - 1 என இங்கிலாந்து முன்னிலை வகிக்கிறது . முதல் இரண்டு டெஸ்ட் போட்டிகளில் இங்கிலாந்து அணியும் மூன்றாவது போட்டியில் இந்திய அணியும் வெற்றி பெற்றன . முதல் இரண்டு போட்டிகளில் தோற்ற இந்திய அணி , மூன்றாவது போட்டியில் பேட்டிங் , பவுலிங் என அனைத்திலும் சிறப்பாக செயல்பட்டு 203 ரன்கள் வித்தியாசத்தில் அபார வெற்றி பெற்றது . இதையடுத்து நான்காவது டெஸ்ட் போட்டியிலும் இந்திய அணி வெற்றி பெறும் முனைப்பில் உள்ளது . இந்நிலையில் , இந்த தொடர் குறித்து பேசியுள்ள முன்னாள் சுழற்பந்து வீச்சாளர் ஹர்பஜன் சிங் , முதல் இரண்டு டெஸ்ட் போட்டிகளில் தோற்ற இந்திய அணி , மூன்றாவது டெஸ்டில் வென்று மீண்டெழுந்துள்ளது . இந்திய அணியின் இந்த சிறப்பான செயல்பாடு அடுத்துவரும் போட்டிகளிலும் தொடரும் என நம்புகிறேன் . சௌத்தாம்டன் நகரில் நடக்கும் 4வது டெஸ்ட் போட்டியிலும் ஓவலில் நடக்கும் ஐந்தாவது டெஸ்ட் போட்டியிலும் வென்று இந்திய அணி 3 - 2 என தொடரை வெல்லும் என நம்புகிறேன் . ஓவல் ஆடுகளத்தில் பந்துகள் நன்றாக எழும்பும் என்பதால் , அங்கு என்ன வேண்டுமானாலும் நடக்கலாம் . அதனால் போட்டி முடிவை கணித்து கூறமுடியாது . இப்போதுள்ள சூழலில் இந்திய அணி வெல்வதற்கான சாத்தியக்கூறுகளே உள்ளன . இந்திய அணியின் வேகப்பந்து வீச்சாளர்கள் பும்ரா , ஹர்திக் , ஷமி , இஷாந்த் சர்மா ஆகியோர் சிறப்பாக பந்துவீசுகின்றனர் . ஒவ்வொருவருமே ஆட்டத்தில் திருப்புமுனையை ஏற்படுத்தக்கூடியவர்களாக உள்ளனர் . தற்போதைய சூழலில் இங்கிலாந்து அணியின் பேட்டிங் வரிசை பலவீனமடைந்திருக்கிறது . அந்த அணி வீரர்கள் நம்பிக்கை இழந்து ஆடுகிறார்கள் . வேகப்பந்து மற்றும் ஸ்பின் ஆகிய இரண்டுக்குமே திணறுகிறார்கள் . இந்திய அணியின் பேட்டிங்கை காட்டிலும் இங்கிலாந்து அணியின் பேட்டிங்கில்தான் அதிகமான சிக்கல்கள் இருக்கின்றன . எனவே இனிவரும் இரண்டு போட்டிகளிலும் இந்திய அணி சிறப்பாக செயல்பட்டு தொடரை கைப்பற்றும் என ஹர்பஜன் சிங் நம்பிக்கை தெரிவித்துள்ளார் .


சின்னத்திரையில் இருந்து நடிகர் , நடிகைகள் வெள்ளித்திரைக்கு வருவது அதிகரித்துக்கொண்டே போகிறது . இப்படி சின்னத்திரையில் இருந்து சினிமாவிற்கு வந்து வெற்றி நடை போட்டுக்கொண்டிருப்பவர்களில் நடிகர் சிவகார்த்திகேயனும் ஒருவர் . இவரை தொடர்ந்து இதே தொலைக்காட்சியின் மூலம் பிரபலமான பலர் வெள்ளித்திரையில் கதாநாயகர்களாக மாறினாலும் அவர்களால் நிலையான இடத்தை பிடிக்க முடியவில்லை . ஆனால் இதே தொலைக்காட்சியில் ஒளிபரப்பாகிய சீரியல் மூலம் பிரபலமான , நடிகை பிரியா பவானி ஷங்கர் தற்போது முன்னணி நடிகர்கள் படங்களில் நடித்து வருகிறார் . இவரை தொடர்ந்து தற்போது மேலும் ஒரு சீரியல் நடிகை சின்னத்திரையில் இருந்து வெள்ளித்திரைக்கு வர உள்ளார் . அவர் வேறு யாரும் இல்லை , கடந்த ஆண்டு தயாரிப்பாளரும் , நடிகருமான ஆர் . கே . சுரேஷ் திருமணம் செய்து கொள்ள உள்ளதாக , தெரிவித்த சீரியல் நடிகை திவ்யா கணேஷ் தான் . இவர்களுடைய திருமணம் நிச்சயதார்த்தம் வரை சென்று ஒரு சில கருத்து வேறுபாடு காரணமாக நின்று போனது . இதைத்தொடர்ந்து இவர் சீரியல்களில் அதிக கவனம் செலுத்த தொடங்கினார் . இந்நிலையில் தற்போது இவர் ஒரு மலையாள படத்தில் நடிக்க ஒப்பந்தம் ஆகியுள்ளார் . மோகன்லால் அண்ணன் மகன் நாயகனாக நடிக்கும் படம் தான் அது . தமிழ் பெண்ணான இவர் தெலுங்கிலும் ஒரு படத்தில் ஹீரோயினாக நடித்து வருகிறாராம் . அதே போல் தமிழில் இவரை ஹீரோயினாக நடிக்க வைக்க தற்போது பேச்சு வார்த்தை நடைபெற்று வருகிறது . திருமணத்திற்கு பின் இவர் நடிக்க மாட்டார் என ஏற்கனவே கூறி இருந்த நிலையில் , திருமணம் நின்றதால் கதாநாயகியாக மாறும் அதிர்ஷ்டம் இவருக்கு கிடைத்திருப்பதாகவே பார்க்கப்படுகிறது .


தற்போது 60 வயதாகும் பிரபல பாலிவுட் நடிகை டெய்சி ராணி தான் 6 வயதில் நடிக்க வந்த போது பாலியல் பலாத்காரம் செய்யப்பட்டதாக வேதனையுடன் தெரிவித்தார் . பாலியல் வன்கொடுமை சம்பவங்களில் பாதிக்கபட்டவர்கள் தங்களுக்கு நடந்த இன்னல்களை வெளியே சொல்ல தயங்கி வந்த நிலையில் Me Too என்ற பெண்ணிய விழிப்புணர்வு பிரச்சாரங்கள் தற்போது மேற்கொள்ளப்பட்டு வருகின்றன . பாலியல் ரீதியாக துன்புறுத்தப்படும் பெண்கள் அதை தைரியமாக சொல்லும போது தான் அது தொடர்பான விழிப்புணர்வு ஏற்படும் என இந்த அமைப்பு கூறி வருகிறது . இதைத் தொடர்ந்து தங்கள் சொந்த குடும்பங்கள் மற்றும் உறவினர் கைகளால் பாதிக்கப்பட்ட பெண்கள் தங்கள் இன்னல்களை வெளியிட வாய்ப்பு கிடைத்து உள்ளது என நம்பிக்கை அடைந்து உள்ளனர் . இந்நிலையில் தற்போது 60 வயைதைக் கடந்துள்ள பிரபல பாலிவுட் திரைப்பட நடிகை டெய்சி ராணி , சினிமா மற்றும் சின்னத்திரைகளில் தற்போது சிறுவர்கள் மற்றும் சிறுமிகள் அதிகளவில் நடிக்க தொடங்கியிருப்பது தமக்கு கவலை அளிப்பதாக தெரிவித்துள்ளார் . மேலும் சிறுமியாக இருக்கும் போது தான் அனுபவித்த வேதனைகள் குறித்து அவர் மனம் திறந்துள்ளார் . 1950 - களில் சென்னைக்கு மெட்ராஸ் என பெயர் . எனக்கு ஆறு வயதாக இருந்த போது மெட்ராசில் நடந்த ஒரு திரைப்பட சூட்டிங்கில் நடிக்க வந்தேன் . என்னுடன் வந்த பாதுகாவலர் வெளிப்புற படப்பிடிப்பு நடந்த இடத்தில் என்னை பாலியல் ரீதியாக பலாத்காரம் செய்ததாக வேதனை தெரிவித்துள்ளார்தார் . மேலும் , என்னை அடித்து உதைத்து இதை யாரிடமாவது சொன்னால் கொன்றுவிடுவேன் என அந்த பாதுகாவலர் மிரட்டியதாகவும் நசீர் , என்ற அந்த பாதுகாவலர் தற்போது இறந்துவிட்டதாகவும் டெய்சி ராணி தெரிவித்துள்ளார் . பல ஆண்டுகளாக இதை என் அம்மாவிடம் நான் சொல்லவில்லை என்றும் , தற்போது திரையுலகில் குழந்தை நட்சத்திரங்கள் அதிகம் பேர் வருவதை பார்த்தால் கவலையாக உள்ளது எனவும் டெய்சி ராணி குறிப்பிட்டுள்ளார் .


இங்கிலாந்துக்கு எதிரான ஐந்தாவது மற்றும் கடைசி டெஸ்ட் போட்டி லண்டன் ஓவல் மைதானத்தில் தொடங்கி நடந்துவருகிறது . 5 போட்டிகள் கொண்ட டெஸ்ட் தொடரை இங்கிலாந்து அணி ஏற்கனவே 3 - 1 என வென்றுவிட்டது . இந்நிலையில் , கடைசி போட்டி நடந்துவருகிறது . இந்த போட்டியில் டாஸ் வென்ற இங்கிலாந்து அணி , முதலில் பேட்டிங் ஆடிவருகிறது . இந்த போட்டியில் இந்திய அணியில் இரண்டு மாற்றங்கள் மேற்கொள்ளப்பட்டுள்ளன . அஷ்வினுக்கு பதிலாக ஜடேஜாவும் ஹர்திக் பாண்டியாவிற்கு பதிலாக ஹனுமா விஹாரியும் அணியில் சேர்க்கப்பட்டுள்ளனர் . டாஸ் போட்டபிறகு பேசிய விராட் கோலி , அஷ்வினுக்கு காயம் குணமடையாததால் அவருக்கு பதிலாக ஜடேஜா சேர்க்கப்பட்டுள்ளதாக கூறினார் . ஆனால் கடந்த இரண்டு தினங்களுக்கு முன்பு , அஷ்வின் குணமடைந்துவிட்டதாக பயிற்சியாளர் ரவி சாஸ்திரி தெரிவித்திருந்தார் . இவை இரண்டில் எது உண்மை என தெரியவில்லை . இருவரும் முரண்பட்ட கருத்தை தெரிவித்துள்ளனர் . அஷ்வின் இந்த தொடரின் முதல் போட்டியை தவிர மற்ற போட்டிகளில் பெரியளவில் விக்கெட்டுகளை வீழ்த்தவில்லை என்பது குறிப்பிடத்தக்கது .


பிக்பாஸ் சீசன் 2 - ல் கலந்து கொண்ட பிரபலங்களில் சற்று வித்தியாசமாக கணவன் - மனைவியாக வாழ்ந்த பாலாஜி மற்றும் நித்யா ஆகிய இருவரும் கலந்து கொண்டனர் . ஆனால் இவர்கள் இருவரும் ஒரு சில கருத்து வேறுபாடு காரணமாக தற்போது பிரிந்து வாழ்கிறார்கள் . பிக்பாஸ் நிகழ்ச்சியில் நித்யா கலந்து கொள்வதை அறிந்த பாலாஜி தன்னுடைய மனைவியுடன் சேர்ந்து வாழ வேண்டும் என்கிற ஆசையில் பிக்பாஸ் நிகழ்ச்சியில் கலந்து கொண்டார் . இதனால் இவர்கள் இருவருக்குள்ளும் சண்டை வெடிக்கும் என எதிர்ப்பார்க்கப்பட்டது . ஆனால் பிக்பாஸ் எதிர்ப்பார்த்த அளவிற்கு பெரிதாக இருவருக்குள்ளும் எந்த பிரச்னையும் வெடிக்க வில்லை . இதன் காரணமாகவோ என்னவோ நித்யா விரைவிலேயே பிக்பாஸ் நிகழ்ச்சியில் இருந்து வெளியேறினார் . இந்நிலையில் , தற்போது பிக்பாஸ் நிகழ்ச்சியில் பிரீஸ் டாஸ்க் கொடுக்கப்பட்டு வருகிறது . இதன் மூலம் 75 நாட்களுக்கு பின் போட்டியாளர்கள் அனைவரும் தங்களுடைய குடும்பத்தினர்களை காண ஒரு வாய்ப்பு கிடைத்துள்ளதை கொண்டாடி வருகிறார்கள் . ஏற்கனவே , மும்தாஜ் குடும்பத்தினர் , ஐஸ்வர்யாவின் அம்மா , யாஷிகவின் சகோதரன் , சகோதரி , ஜனனியின் அம்மா , மற்றும் டேனியின் காதலி ஆகியோர் பிக் பாஸ் வீட்டின் உள்ளே வந்து இவர்களை சந்தித்து விட்டு சென்றுள்ள நிலையில் , இன்று சென்றாயன் வீட்டில் இருந்து அவருடைய மனைவி , மற்றும் பாலாஜியின் மனைவி நித்யா ஆகியோர் வருவது ப்ரோமோ மூலம் உறுதியாகி உள்ளது . கடந்த இரண்டு நாட்களுக்கு முன் , பாலாஜியை பார்க்க விருப்பம் இல்லாமல் மகள் அனுப்பிய பரிசையும் அதனுடன் ஒரு தோழியாக உங்களுக்கு பக்கபலமாக இருப்பேன் என நித்யா கடிதம் எழுதி அனுப்பி வைத்தார் . இந்த கடிதத்தை பார்த்து முதல் முறையாக பாலாஜி மனம் உருகி கண்ணீர் விட்டு அழுதார் . ஒரு வழியாக அவரை அனைத்து போட்டியாளர்களும் தேற்றினர் . பாலாஜி அழுவதை பார்த்து . . . ஒன்பது வருடத்தில் நான் சொன்ன வார்த்தைக்காக பாலாஜி அழுவது இது தான் முதல் முறை என உருக்கமான ஒரு பதிவை போட்டிருந்தார் நித்யா . இந்நிலையில் யாரும் எதிர்ப்பார்க்காத வண்ணம் , மீண்டும் பாலாஜியை பார்க்க தன்னுடைய மகள் போஷிகாவுடன் பிக்பாஸ் வீட்டிற்கு வருகை தருகிறார் நித்யா . முன்பை விட மிகவும் பாசமாக பாலாஜியிடம் பேசுகிறார் . " ஒன்பது வருடத்தில் நீ முதல் முறையாக அழுதது மிகவும் வேதனையாக இருந்தது என அவருடைய உணர்வை பாலாஜியிடம் தெரிவிக்கிறார் " . கடைசியில் , " நீ திருந்தி விட்டதாக இங்கு இருக்கும் அனைவரும் சொல்கிறார்கள் . . . என நித்யா சிரிக்கிறார் " . பாலாஜி - நித்யா சேர்ந்து வாழ வேண்டும் என ஆரம்பத்தில் இருந்து ஆசைப்பட்ட சென்றாயன் அவர் திருந்திட்டாரு மா என கூறுகிறார் . இவரின் சிரிப்பு பாலாஜியை இவர் ஏற்றுக்கொண்டார் என்பதை காட்டுவது போல் உள்ளது . பல போராட்டங்களுக்கு பின் இவர்கள் இருவரும் இணைவார்களா . . ? நித்யா இன்று என்ன சொல்ல போகிறார் என ரசிகர்களும் ஆவலோடு காத்திருக்கிறார்கள் . எப்படியோ பிக்பாஸ் வீட்டில் இருக்கும் போது காதலோடு நித்யாவுடன் சேர வேண்டும் என சுற்றி வந்த பாலாஜி தற்போது ஒரு துளி கண்ணீர் மூலம் மனைவி நித்யாவின் மனதை மாற்றிவிட்டார் .


யூடியூப் தளத்தில் சமீபத்தில் வெளியாகி பலரது விமர்சனங்களுக்கு ஆளாகி இருக்கும் குறும்படம் லட்சுமி . இந்தக் குறும்படத்தை சர்ஜுன் கேஎம் இயக்கியுள்ளார் . தற்போது சமூக வலைத்தளங்களில் விவாதப்பொருளாக மாறியுள்ளது இந்தக் குறும்படம் . இது தமிழ்ப் பெண்களின் கலாச்சாரத்தை அவமதிப்பது போல் எடுக்கப்பட்டுள்ளதாக விமர்சிக்கப்பட்டு வருகிறது . வேலைச் சுமை காரணமாக , கணவனிடம் இருந்து பாசமும் அன்பும் கிடைக்காமல் வாழ்வில் சலிப்பு ஏற்படுகிறது இந்தப் பெண்ணுக்கு . பிரிண்டிங் பிரஸ் ஒன்றில் வேலை செய்யும் லக்ஷ்மி , சில நாட்கள் மின்சார ரயிலில் சென்று வரும் போது ஒரு இளைஞனைப் பார்க்கிறார் . முதல் நாள் பார்த்துச் சிரிக்கிறாள் . மறுநால் ஒரு சந்தர்ப்ப வசத்தால் , அவனுடன் அவன் வீட்டுக்குச் செல்கிறாள் . அதே தினத்தில் அவனுடன் இணைகிறாள் . பிறகு தன் சகஜ வாழ்க்கையைத் தொடர்கிறாள் . . . இது தான் இந்தக் குறும் படத்தின் கதை . இதுபோல அமைந்த கதை சரியா , தவறா என்றொரு விவாதம் சமூக வலைத்தளங்களில் நடைபெற்று வரும் வேளையில் இந்தக் குறும்படத்தில் நடித்த லட்சுமி ப்ரியா சந்திரமெளலி தன்னுடைய நடிப்பால் அனைவருடைய கவனத்தையும் கவர்ந்துள்ளார் . ஏற்கெனவே சில படங்களிலும் தொலைக்காட்சித் தொடர்களிலும் நடித்துள்ள இவர் ஆங்கில நாடகங்களிலும் , 2010ல் வெளிவந்த முன்தினம் பார்த்தேனே மூலம் தமிழ் சினிமாவில் அறிமுகமாகியுள்ளார் . சுட்ட கதை படத்தில் கதாநாயகியாக நடித்தார் . தர்மயுத்தம் என்கிற தொலைக்காட்சித் தொடரிலும் நடித்துள்ளார் . 2015 - ல் வெளிவந்த மாயா படத்தில் நயன்தாராவின் தோழியாக நடித்த லஷ்மி ப்ரியா , நவம்பர் 30 அன்று வெளிவரவுள்ள ரிச்சி படத்திலும் இடம்பெற்றுள்ளார் . இந்நிலையில் இவரின் நடிப்பு இயல்பாக உள்ளது என்று பலரும் பாராட்டி வந்தாலும் , தமிழ்க் கலாச்சாரத்தை சீர் குலைப்பதாக இந்தக் குறும்படம் உள்ளது என்றும் , இதில் பாரதியாரின் பெயரும் கவிதையும் வேறு இடம்பெறுவதை வன்மையாகக் கண்டிப்பதாக பலர் தங்களுடைய கருத்தை சமூக வலைத்தளத்தில் தெரிவித்து வருகின்றனர் .


விராட் கோலியின் கேப்டன்சியில் குறை இருந்தபோது விமர்சித்தவர்களில் முக்கியமானவரான கவாஸ்கர் , தற்போது அவரது கற்றுக்கொள்ளும் திறனையும் பண்பையும் பாராட்டி பேசியுள்ளார் . இந்திய டெஸ்ட் அணியின் கேப்டன் பொறுப்பிலிருந்து தோனி கடந்த 2014ம் ஆண்டு விலகினார் . அதன்பிறகு அந்த பொறுப்பை ஏற்றுக்கொண்டார் கோலி . கள வியூகம் , பவுலர்களை பயன்படுத்தும் முறை , வீரர்களை கையாள்வது , அணி தேர்வு என கோலியின் கேப்டன்சி மீது அதிகமான விமர்சனங்கள் இருக்கின்றன . ஆனால் இவற்றில் எல்லாமே கோலி கொஞ்சம் கொஞ்சமாக மேம்பட்டுவருகிறார் . டெஸ்ட் கிரிக்கெட்டில் நம்பர் 1 அணியாக இருந்தும் இந்திய அணி , தென்னாப்பிரிக்கா , இங்கிலாந்து ஆகிய நாடுகளில் டெஸ்ட் தொடரை இழந்தது . அதனால் கேப்டன் கோலி மற்றும் இந்திய அணி மீது கடுமையான விமர்சனங்கள் முன்வைக்கப்பட்டன . கோலியின் கேப்டன்சியில் எத்தனை குறைபாடுகள் இருந்தாலும் , வெற்றிகளின் எண்ணிக்கை கோலியே சிறந்த கேப்டன் என்கிறது . அந்தளவிற்கு அவரது தலைமையில் இந்திய அணி வெற்றிகளை குவித்துள்ளது . தென்னாப்பிரிக்கா மற்றும் இங்கிலாந்தில் இந்திய அணியின் தோல்விகளுக்கு கோலியின் கேப்டன்சியில் உள்ள குறைபாடுகளும் முக்கிய காரணமாக அமைந்தன . அதை அப்போதே சுட்டிக்காட்டியுள்ளார் கவாஸ்கர் . கோலி 2014ம் ஆண்டிலிருந்து டெஸ்ட் அணியின் கேப்டனாக இருக்கிறார் . ஆனால் எதையுமே கற்றுக்கொள்ளவில்லை என இங்கிலாந்து தொடரின் போது கடுமையாக விமர்சித்தார் கவாஸ்கர் . இந்நிலையில் , ஆஸ்திரேலிய டெஸ்ட் தொடரில் கோலியின் கேப்டன்சியும் பக்குவமும் மேம்பட்டிருப்பதை கண்ட கவாஸ்கர் , கோலியை பாராட்டியுள்ளார் . இதுகுறித்து பேசிய கவாஸ்கர் , கோலி தவறுகளிலிருந்து விரைவாக பாடம் கற்றுக்கொள்கிறார் . அவரது கற்றல் திறன் அபாரம் . இதேபோல தொடர்ந்து கோலி கற்றுக்கொண்டேயிருப்பாராயின் , வெற்றிகளின் எண்ணிக்கையின் அடிப்படையில் இந்தியாவின் சிறந்த கேப்டனாக கோலி திகழ்வார் . ஆஸ்திரேலியா டெஸ்ட் தொடரிலும் கோலியின் சில முடிவுகள் தவறாக இருந்தன . ஆனால் தென்னாப்பிரிக்காவிலும் இங்கிலாந்திலும் செய்த அளவிற்கான தவறுகளை கோலி இங்கு செய்யவில்லை . ஆஸ்திரேலியாவில் அவர் முன்னின்று அணியை வழிநடத்தி சென்றார் என்று கோலியை கவாஸ்கர் பாராட்டியுள்ளார் .


வெஸ்ட் இண்டீஸ் அணியை கிண்டலடிப்பதாக நினைத்து நெட்டிசன்களின் கேலி கிண்டலுக்கு ஆளாகியுள்ளார் இலங்கை அணியின் முன்னாள் வீரர் ரசல் அர்னால்டு . இந்தியா வெஸ்ட் இண்டீஸ் அணிகளுக்கு இடையேயான முதல் டெஸ்ட் போட்டியில் இந்திய அணி இன்னிங்ஸ் மற்றும் 272 ரன்கள் வித்தியாசத்தில் அபார வெற்றி பெற்றது . இந்த போட்டியில் முதலில் பேட்டிங் ஆடிய இந்திய அணி 9 விக்கெட் இழப்பிற்கு 649 ரன்கள் குவித்து முதல் இன்னிங்ஸை டிக்ளேர் செய்தது . இதையடுத்து பேட்டிங் ஆடிய வெஸ்ட் இண்டீஸ் அணி முதல் இன்னிங்ஸில் 181 ரன்களுக்கு ஆல் அவுட்டானது . ஃபாலோ ஆன் பெற்றதால் இரண்டாவது இன்னிங்ஸை ஆடிய வெஸ்ட் இண்டீஸ் அணி 196 ரன்களுக்கு அதிலும் ஆல் அவுட்டானது . இதையடுத்து இந்திய அணி இன்னிங்ஸ் மற்றும் 272 ரன்கள் வித்தியாசத்தில் அபார வெற்றி பெற்றது . இந்திய அணி முதல் இன்னிங்ஸில் 150 ஓவர்கள் ஆடியது . ஆனால் வெஸ்ட் இண்டீஸ் அணி இரண்டு இன்னிங்ஸிலும் சேர்த்தே மொத்தம் 99 ஓவர்கள் மட்டுமே ஆடியது . 99 ஓவர்களில் இரண்டு முறை ஆல் அவுட்டானது . போட்டி இரண்டரை நாட்களில் முடிந்துவிட்டது . இந்நிலையில் , வெஸ்ட் இண்டீஸ் அணியை கிண்டல் செய்யும் விதமாக இலங்கை அணியின் முன்னாள் வீரர் ரசல் அர்னால்டு டுவீட் செய்திருந்தார் . அதில் , டெஸ்ட் போட்டியை எந்த டிவியிலும் பார்க்க முடியவில்லை . போட்டி முடிந்துவிட்டதா ? என்று வெஸ்ட் இண்டீஸை கிண்டலடித்து பதிவிட்டிருந்தார் . இதைக் கண்ட ரசிகர்களும் நெட்டிசன்களும் ரசல் அர்னால்டுக்கு பதிலடி கொடுத்து வருகின்றனர் . இலங்கையை விட வெஸ்ட் இண்டீஸ் நல்ல அணி தான் என்றும் இலங்கையில் உள்ள கிராமங்களில் டிவி எடுக்காதா என்றும் நெட்டிசன்கள் பதிலடி கொடுத்து வருகின்றனர் . வெஸ்ட் இண்டீஸை கிண்டலடிப்பதாக நினைத்து அர்னால்டு வாங்கிக்கட்டிக்கொண்டுள்ளார் .


பாலிவுட் நடிகையான தபு , நான் திருமணம் செய்யாததற்கு அவர் தான் காரணம் என்று தெரிவித்து உள்ளார் இந்தியில் மிகவும் பிரபலமான தபு , தமிழில் பல படங்களில் நடித்து உள்ளார் . இவர் சிறைசாலை , காதல்தேசம் , இருவர் உள்ளிட்ட பல படங்களில் நடித்து உள்ளார் . இவருக்கு வயது 46 . இந்நிலையில் இவர் ஒரு நிகழ்ச்சியில் பேட்டி அளித்த போது , நான் திருமணம் செய்துக்கொள்ளாமல் தான் இருக்கிறேன் . இப்படி இருப்பதால் தான் நான் வாழ்வில் மகிழ்ச்சியாக இருக்கிறேன் . ஆனால் என்னிடம் கேட்கும் பலபேர் , திருமண வாழ்க்கை சிறந்ததா . . ? அல்லது தனியாக வாழ்வதே சிறந்ததா என்று கேட்கிறார்கள் . . . என்னை பொறுத்தவரையில் , திருமணம் ஆகாமல் இதுவரை நான் மகிழ்ச்சியாக தான் உள்ளேன் . . . வாழ்வில் முதல்பாதி எனக்கு தெரியும் . . அடுத்த பாதி என்பது நான் அனுபவிக்காத வாழ்க்கை . . ஒரு வேளை , திருமணம் நடந்து இருந்தால் அந்த வாழ்க்கை சிறந்ததா என்ற கேள்விக்கு பதில் அளித்திருக்க முடியும் என அவர் தெரிவித்து இருந்தார் மேலும் பேசிய தபு , தனக்கு திருமணம் ஆகாததற்கு காரணம் நடிகர் அஜய் தேவ்கன் தான் என கூறி அனைவரையும் அதிர்ச்சியில் மூழ்க வைத்தார் . அவர் என்னுடன் இருந்த தருணங்கள் என்னால் மறக்க முடியாது . . என்னுடன் அவர் இருந்த தருணங்களை அவரும் உணர்வார் . தேவ்கான் 1999 ஆம் ஆண்டு இந்தி நடிகை கஜோலை காதலித்து திருமணம் செய்துக் கொண்டவர் என்பது குறிப்பிடத்தக்கது .


எதிரணி எதுவாக இருந்தாலும் கவலையில்லை , அந்த அணியை விட நாங்கள் சிறப்பாக செயல்படுவோம் என இந்திய அணியின் கேப்டன் விராட் கோலி நம்பிக்கை தெரிவித்துள்ளார் . கேப்டன் கோலி தலைமையிலான இந்திய அணி , பேட்டிங் , பவுலிங் , ஃபீல்டிங் என அனைத்திலுமே சம பலம் வாய்ந்த அணியாக திகழ்கிறது . ரோஹித் , தவான் , கோலி , ராகுல் , ரெய்னா , தோனி , பாண்டியா என வலுவான பேட்டிங் வரிசையையும் புவனேஷ்வர் குமார் , பும்ரா , உமேஷ் யாதவ் , சாஹல் , குல்தீப் என சிறந்த பவுலிங்கையும் இந்திய அணி கொண்டுள்ளது . இதுவரை இல்லாத அளவிற்கு இந்திய அணி தற்போது பவுலிங்கில் சிறந்த அணியாக திகழ்வதாக சச்சின் டெண்டுல்கரே தெரிவித்திருந்தது குறிப்பிடத்தக்கது . அனைத்து வகையிலும் வலுவான திகழும் இந்திய அணி , மற்றொரு வலுவான அணியான இங்கிலாந்துடன் அவர்களின் மண்ணில் ஆட உள்ளது . ஆஸ்திரேலியாவை இங்கிலாந்து ஒயிட் வாஷ் செய்து அனுப்பியுள்ளது . ஒருநாள் மற்றும் டி20 போட்டிகளில் இங்கிலாந்து ஆக்ரோஷமான ஆட்டத்தை வெளிப்படுத்தி வருவதால் , இந்தியா மற்றும் இங்கிலாந்து இடையேயான தொடர் பெரும் எதிர்பார்ப்பை ஏற்படுத்தியுள்ளது . இந்நிலையில் , அயர்லாந்துக்கு எதிரான இரண்டாவது டி20 போட்டிக்கு பிறகு பேசிய இந்திய அணி கேப்டன் விராட் கோலி , எங்களை பொறுத்தவரை எதிரணி எது என்பது விஷயமில்லை . இங்கிலாந்தும் அப்படித்தான் . எங்களது பலம் என்ன என்பது தெரியும் . அதில் கவனம் செலுத்துவோம் . வலுவான பேட்டிங்கை பெற்றிருக்கிறோம் . பவுலிங்கை பொறுத்தவரை இரண்டு ரிஸ்ட் ஸ்பின்னர்கள் இருப்பது எங்களுக்கு பெரிய பலமாக உள்ளது . இங்கிலாந்து வலுவான அணிதான் . ஆனால் அவர்களை எதிர்கொண்டு வீழ்த்த நாங்கள் தயாராக இருக்கிறோம் . தற்போதைய அணியில் ஒவ்வொரு வீரரும் தங்களது பொறுப்பை உணர்ந்து சிறப்பாக செயல்படுகின்றனர் . அது கேப்டனின் பணியை எளிமையாக்குகிறது என கோலி தெரிவித்தார் . தென்னாப்பிரிக்க தொடரில் முக்கிய பங்காற்றிய சாஹல் மற்றும் குல்தீப் ஆகிய இரண்டு ரிஸ்ட் ஸ்பின்னர்கள் இங்கிலாந்து தொடரிலும் முக்கிய பங்காற்றுவார்கள் என நம்பப்படுகிறது . கேப்டன் கோலியும் அவர்கள் மீது அபார நம்பிக்கை வைத்திருக்கிறார் .


விஜய் ஹசாரே கோப்பை கிரிக்கெட் போட்டியில் குரூப் சி பிரிவில் ராஜஸ்தானுக்கு எதிராக நடைபெற்ற கடைசி ஆட்டத்தில் தமிழகம் 7 விக்கெட் வித்தியாசத்தில் வெற்றி பெற்றது . விஜய் ஹசாரே கோப்பை கிரிக்கெட் போட்டி சென்னை எம்ஏ சிதம்பரம் மைதானத்தில் நேற்று நடைபெற்றது . இந்த ஆட்டத்தில் , டாஸ் வென்ற தமிழகம் பந்துவீசத் தீர்மானித்ததை அடுத்து முதலில் பேட் செய்த ராஜஸ்தான் 38.2 ஓவர்களில் அனைத்து விக்கெட்டுகளையும் இழந்து 141 ஓட்டங்களி மட்டுமே எடுத்தது . அந்த அணியில் அதிகபட்சமாக விக்கெட் கீப்பர் சேத்தன் பிஸ்ட் 51 பந்துகளில் 36 ஓட்டங்களும் , அர்ஜித் குப்தா 44 பந்துகளில் 27 ஓட்டங்களும் எடுத்தனர் . மற்ற வீரர்கள் சொற்ப ஓட்டங்களில் ஆட்டமிழந்தனர் . இவ்வாறு 38.2 ஓவர்களில் அந்த அணி 141 ஓட்டங்கள் எடுத்தது . தமிழகம் சார்பில் ரவிஸ்ரீநிவாசன் சாய் கிஷோர் 5 விக்கெட்டுகளை வீழ்த்தினார் . ஜெகதீசன் கௌசிக் , அஸ்வின் ஆகியோர் தலா 2 விக்கெட்டுகளையும் , ரஹில் ஷா ஒரு விக்கெட்டும் வீழ்த்தினர் . பின்னர் , 142 ஓட்டங்கள் எடுத்தால் வெற்றி என்ற எளிமையான இலக்குடன் களம் இறங்கிய தமிழகம் 23.3 ஓவர்களில் 3 விக்கெட் இழப்புக்கு 143 ஓட்டங்கள் எடுத்து 7 விக்கெட்டுகள் வித்தியாசத்தில் வெற்றி பெற்றது . தமிழகம் சார்பில் கேப்டன் பாபா அபராஜித் 55 ஓட்டங்கள் குவித்து ஆட்டமிழக்காமல் இருந்தார் . ஜெகதீசன் 39 ஓட்டங்களும் , கங்கா ஸ்ரீதர் ராஜு 28 ஓட்டங்களும் , கௌசிக் காந்தி 3 ஓட்டங்களும் எடுத்து ஆட்டமிழந்தனர் . பாலசந்தர் அஸ்வின் 9 ஓட்டங்களுடன் ஆட்டமிழக்காமல் இருந்தார் . குரூப் சி பிரிவில் 24 புள்ளிகளுடன் ஆந்திரம் முதலிடத்திலும் , 16 புள்ளிகளுடன் மும்பை 2 - ஆவது இடத்தையும் பிடித்தன . இந்த அணிகள் காலிறுதிக்கு தகுதி பெற்றன . குரூப் சி பிரிவில் , 8 புள்ளிகளுடன் தமிழகம் 5 - வது இடத்தில் இருக்கிறது என்பது குறிப்பிடத்தக்கது .


சர்ச்சைக்கு பஞ்சமில்லாத இயக்குனர் ' ராம் கோபால் வர்மா ' கோலிவுட் பிரபலங்கள் அஜித் , முதல் பாலிவுட் பிரபலம் வரை அவ்வபோது போர் அடிக்கும் போதெல்லாம் . . . ஏதேனும் சர்ச்சையான கருத்துக்களை வெள்ளியிட்டு அவர்களுடைய ரசிகர்களின் கோபத்திற்கு ஆளாவார் . இந்நிலையில் இவர் புதுமுகங்கள் நடிக்கும் ‘பைரவா கீதா ’ என்ற படத்தை தமிழ் உள்ளிட்ட நான்கு மொழிகளில் தயாரித்திருக்கிறார் . தமிழ் , தெலுங்கு , ஹிந்தி மற்றும் கன்னட ஆகிய மொழிகளில் உருவாகி இருக்கும் இந்த படத்தை அறிமுக இயக்குநர் சித்தார்த் தாதூலு என்பவர் இயக்கியிருக்கிறார் . இதில் தனஞ்ஜெயா என்ற நாயகனும் , ஈரா என்ற நாயகியும் புதுமுக நடிகர் மற்றும் நடிகையாக அறிமுகமாகிறார்கள் . அதிக பொருட்செலவில் தயாரித்துள்ளார் இயக்குனர் ராம் கோபால் வர்மா . சாதீய பிரச்சினைகளின் பின்னணியில் ஆக்சன் கலந்த அழுத்தமான காதல் கதையாக உருவாகி இருக்கிறது ‘பைரவா கீதா ’ . மேலும் நான்கு மொழிகளிலும் ஒரே நேரத்தில் இந்த திரைப்படம் வெளியாகும் என படக்குழுவினர் அறிவித்துள்ளனர் . இப்படத்தின் பாடல்களையும் , ஃபர்ஸ்ட் லுக்கை தயாரிப்பாளர்கள் அபிஷேக் நாமா மற்றும் பாஸ்கர் ராஷி ஆகியோர் தங்களின் அபிசேக் பிக்சர்ஸ் என்ற நிறுவனத்தின் மூலம் வெளியிட்டுள்ளனர் . ஸிராஸ்ரீ எழுதிய பாடல்களுக்கு ரவிசங்கர் இசையமைத்திருக்கிறார் . இப்படத்தின் டீஸர் , டிரைலர் மற்றும் பாடல்கள் இணையத்தில் வெளியாக பெரிய வரவேற்பைப் பெற்றிருக்கிறது . ராம் கோபால் வர்மா தயாரிப்பில் , புதுமுகங்கள் தனஞ்ஜெயா , ஈரா ஆகியோர் நடித்திருக்கும் ‘பைரவா கீதா ’அக்டோபர் 26 ஆம் தேதியன்று வெளியாகும் என்ற எதிர்பார்க்கப்படுகிறது .


திரைப்பட நட்சத்திரங்கள் தற்போது சினிதுறையில் ஜொலித்து வருகிறார்கள் அல்லவா . . அவர்களை பார்க்கும் போதெல்லாம் நமக்கு தோன்றலாம் . . எவ்வளவு அழகாக இருக்கிறார்கள் என்று . . . . . அவை அனைத்தும் மேக்அப்பாக இருந்தாலும் , சிறு வயதில் அந்த அளவிற்கு மேக்அப் இருந்திருக்காது அல்லவா . . . . சரி வாங்க தமிழ் சினிமாவில் ஜொலிக்கும் நட்சத்திரங்களின் சிறு வயது புகை படத்தை பார்த்து ரசிக்கலாம் திரிஷா சமந்தா ஹன்சிகா நஸ்ரியா விஜய் சேதுபதி ஸ்ரீ திவ்யா ஷில்பா செட்டி சூர்யா இது போன்ற மேலும் பல நட்சத்திரங்களின் சிறு வயது போட்டோவை அடுத்த பதிவில் பார்க்கலாம் .


ஜூனியர்களுக்கான சர்வதேச துப்பாக்கி சுடுதல் போட்டியில் 11 பதக்கங்கள் வென்று இந்தியா அசத்தியுள்ளது . ஜூனியர்களுக்கான சர்வதேச துப்பாக்கி சுடுதல் போட்டி செக் குடியரஸில் கடந்த நான்கு நாள்களாக நடைபெற்றது . இந்தப் போட்டியில் 23 நாடுகளைச் சேர்ந்த 459 துப்பாக்கி சுடுதல் வீரர்கள் கலந்து கொண்டனர் . இந்திய வீரர் அன்மோல் ஜெயின் தனிநபர் 50மீ பிஸ்டல் பிரிவில் வெள்ளிப் பதக்கம் வென்றார் . அத்துடன் , அணிகளுக்கான 10மீ ஏர் பிஸ்டல் பிரிவில் தங்கமும் , அணிகளுக்கான 50மீ பிஸ்டல் பிரிவில் வெள்ளியும் வென்றார் . மற்றொரு இந்தியரான அர்ஜூன் பபுதா , 10மீ ஏர் ரைபிள் பிரிவில் வெள்ளிப் பதக்கம் வென்றார் . இதேபோல் , 10மீ ஏர் பிஸ்டல் பிரிவில் செளதரியும் , 25மீ ரேபிட் ஃபயர் பிஸ்டல் பிரிவில் அனீஷும் வெண்கலம் வென்றனர் . மற்றொரு இந்தியரான அர்ஜூன் பபுதா , 10மீ ஏர் ரைபிள் பிரிவில் வெள்ளிப் பதக்கம் வென்றார் . இதேபோல் , 10மீ ஏர் பிஸ்டல் பிரிவில் செளதரியும் , 25மீ ரேபிட் ஃபயர் பிஸ்டல் பிரிவில் அனீஷும் வெண்கலம் வென்றனர் . இதனால் , ஜூனியர்களுக்கான சர்வதேச துப்பாக்கி சுடுதல் போட்டியில் இந்தியாவுக்கு மூன்று தங்கம் , நான்கு வெள்ளி , நான்கு வெண்கலப் பதக்கங்கள் வென்று அசத்தியுள்ளது .


இந்திய அணியின் கேப்டனும் உலகின் தலைசிறந்த வீரருமான விராட் கோலியை முன்னாள் ஜாம்பவான் கவாஸ்கர் பாராட்டியுள்ளார் . உலகின் தலைசிறந்த வீரராக வலம்வந்து கொண்டிருக்கிறார் இந்திய அணியின் கேப்டன் கோலி . சர்வதேச கிரிக்கெட்டில் சதங்களையும் சாதனைகளையும் குவித்து வருகிறார் . கிரிக்கெட்டில் பேட்டிங்கில் படைப்பட்டிருக்கும் பல சாதனைகளை முறியடித்து கொண்டே இருக்கிறார் . சச்சின் டெண்டுல்கரின் அதிக சதங்கள் , அதிக ரன்கள் ஆகிய சாதனைகளை எல்லாம் கூட விராட் கோலியின் கிரிக்கெட் வாழ்க்கை முடிவதற்குள் முறியடித்துவிடுவார் என எதிர்பாக்கப்படுகிறது . டெஸ்ட் , ஒருநாள் மற்றும் டி20 என அனைத்துவிதமான கிரிக்கெட்டிலும் அதற்கேற்றவாறு ஆடுவதில் வல்லவரான கோலி , நேரத்திற்கு ஏற்றவாறு ஆடி உலகின் தலைசிறந்த வீரராக தன்னை தக்கவைத்துக்கொண்டுள்ளார் . கோலியின் கேப்டன்சியின் மீது விமர்சனங்கள் இருந்தாலும் அவரது பேட்டிங்கை யாராலும் குறைகூற முடியாது . இங்கிலாந்து டெஸ்ட் தொடரில் அனைத்து இந்திய பேட்ஸ்மேன்களும் திணறிய நிலையில் , அதிகபட்ச ஸ்கோருடன் அந்த தொடரை முடித்துவந்தார் . ஆசிய கோப்பையில் ஓய்வில் இருந்த கோலி , வெஸ்ட் இண்டீஸுக்கு எதிரான முதல் டெஸ்டில் சதம் விளாசினார் . அறிமுக போட்டியில் ஆடிய பிரித்வி ஷா சதம் விளாசினார் . அதேபோல சர்வதேச கிரிக்கெட்டில் ஜடேஜாவும் தனது முதல் இன்னிங்ஸை பதிவு செய்தார் . ரிஷப் பண்ட் அதிரடியாக ஆடி 92 ரன்களை அடித்தார் . இவர்களின் ஆட்டம் அதிரடியாக இருந்தது . டெஸ்ட் கிரிக்கெட் ஆட்டம் போல இல்லை . பிரித்வி , ரிஷப் போன்ற இளம் வீரர்கள் எல்லாம் அதிரடியாக ஆட் ரன்களை குவித்த நிலையிலும் , தனது ஆட்டத்தை மாற்றிக்கொள்ளாமல் மிகவும் பொறுப்பாகவும் பொறுமையாகவும் தனது இயல்பான ஆட்டத்தை வெளிப்படுத்தினார் . இளம் வீரர்கள் அதிரடியாக ஆடுவதால் , அது தன்னை பாதிக்காமல் பார்த்துக்கொண்ட விராட் கோலி , டெஸ்ட் கிரிக்கெட்டின் தன்மையை உணர்ந்துகொண்டு மிகவும் நிதானமாக தனது இயல்பான ஆட்டத்தை ஆடி சதமடித்தார் . 139 ரன்களை குவித்து கோலி அவுட்டானார் . இந்நிலையில் கோலி குறித்து கருத்து தெரிவித்துள்ள முன்னாள் ஜாம்பவான் சுனில் கவாஸ்கர் , சமகால கிரிக்கெட்டில் அனைத்து விதமான போட்டிகளிலும் தலைசிறந்த வீரர் விராட் கோலி தான் . உலகின் மிகச்சிறந்த பேட்ஸ்மேன் கோலி . அவர் ஆடும் விதம் , ஆட்டத்திறனை விவரிக்கவே முடியாது . மிக அதிகமான வெயிலாக இருந்தால் கூட , அவருக்காக மட்டுமல்லாமல் எதிர்முனையில் ஆடும் வீரருக்காகவும் அதிகமான சிங்கிள்களை எடுத்து ஓடினார் என்று கவாஸ்கர் கோலியை பாராட்டியுள்ளார் .


நான் தல ரசிகை அதுதான் என் பலம் ! தமிழ் சினிமாவில் தனக்கென ஒரு தனி ஸ்டைலில் மிக பெரிய ரசிகர் பட்டாளத்துடன் முன்னணி நடிகராக விளங்கி வருபவர் தல அஜித் . இவருக்கு ரசிகர்களை தாண்டி திரையுலக பிரபலங்களும் பிடித்த நபராக இருந்து வருகிறார் . இந்நிலையில் தற்போது பிரபல கன்னட நடிகையான ஹர்ஷிகா பூஞ்சா என்பவர் தன்னுடைய ட்விட்டர் பக்கத்தில் நான் தல அஜித்தின் தீவிர ரசிகை . அதுவே எனக்கு மிக பெரிய பலம் . அவருடன் இணைந்து நடிக்க காத்துக் கொண்டிருக்கிறேன் என கூறியுள்ளார் . “தல அஜித்திடம் நிச்சயம் அந்த கேள்வியை கேட்ப்பேன்” தமிழ் சினிமாவில் தனக்கென மிக பெரிய ரசிகர்கள் பட்டாளத்துடன் தவிர்க்க முடியாத முன்னணி நடிகராக விளங்கி வருபவர் தல அஜித் . பெரும்பாலும் இவர் எந்தவொரு பொது நிகழ்ச்சிகளிலும் கலந்து கொள்ள மாட்டார் . இவரை சந்திக்கும் வாய்ப்பு பிரபலங்களுக்கே ஒரு சிலருக்கு தான் அமையும் . ஆனால் ரசிகர்கள் , திரையுல பிரபலங்கள் என பலருக்கும் அஜித்தை சந்திக்க வேண்டும் . அவருடன் பேச வேண்டும் புகைப்படம் எடுத்து கொள்ள வேண்டும் என ஆசை இருக்கும் . இந்நிலையில் பிரபல தொகுப்பாளியான நக்ஷத்ரா அஜித்தை பார்க்க வேண்டும் என்ற ஆசை உள்ளது . இந்த முறை அவர் ஒட்டு போட திருவான்மியூர் வருவார் . அங்கு தான் என் வீடும் உள்ளது . சீக்கிரம் சென்று அவர் வந்தால் ஏன் நீங்கள் ப்ரோமோஷன் நிகழ்ச்சிகளில் கலந்து கொள்வதில்லை என கேள்வி கேட்பேன் என கூறியுள்ளார் . “நோட்டா” பிரீ ப்ரோமோஷன் கிடைக்குமா ? தமிழக பாஜகவை கலாய்க்கும் நெட்டிசன்ஸ் ! தெலுங்குவில் உருவாகி இருந்த அர்ஜுன் ரெட்டி படத்தின் மூலம் மிகவும் பிரபலமானவர் விஜய் தேவரகொண்டா . இவர் தற்போது முதல் முதலாக தமிழில் அறிமுகமாகிறார் . இந்த படத்தை இருமுருகன் , அரிமாநம்பி ஆகிய படங்களை இயக்கிய ஆனந்த் ஷங்கர் இயக்குகிறார் . இவருக்கு ஜோடியாக நெஞ்சில் துணிவிருந்தால் படத்தில் நாயகியாக நடித்திருந்த மெஹ்ரீன் நடிக்க உள்ளார் . ஞானவேல் ராஜாவின் ஸ்டூடியோ க்ரீன் நிறுவனம் தயாரிக்க உள்ள இந்த படத்திற்கு நோட்டா என பெயர் வைத்துள்ளனர் . க ஆர் . கே . நகர் இடைத்தேர்தலில் நோட்டாவை விட குறைவான ஓட்டுகளை பெற்றதை தான் கலாய்த்து வருகின்றனர் . அதுமட்டுமில்லாமல் நெட்டிசன்கள் பா . ஜ . க - வை கிண்டலடித்து வருவதால் படத்திற்கு பிரீ ப்ரோமோஷன் கிடைக்குமா ? எனவும் நெட்டிசன்கள் கேள்வி எழுப்பி வருகின்றனர் . “போலீச கூப்பிடுவேன்” கதறும் பிக் பாஸ் காயத்ரி கமல்ஹாசன் தொகுத்து வழங்கிய பிக் பாஸ் நிகழ்ச்சி உலகம் முழுவதும் மிகவும் பிரபலமானது . இந்த நிகழ்ச்சியில் பங்கேற்ற அனைவரும் எப்படியோ ஒரு விதத்தில் பிரபலமானார்கள் . ஆனால் காயத்ரி ரகுராம் , ஜூலி ஆகியோர் சமூக வளையதளங்களில் எதை செய்தாலும் ரசிகர்கள் அவரை கலாய்த்து எடுத்து வந்தனர் . சிலர் திட்டி தீர்த்தும் வந்தனர் . இதையெல்லாம் பொறுக்க முடியாத காயத்ரி ரகுராம் இனிமே யார்னா என்னையும் ஜூலியையும் கிண்டல் பண்ணா சும்மா விட மாட்டேன் , சைபர் கிரைமில் புகார் அளித்து கண்டுபிடித்து விடுவேன் என கூறியுள்ளார் . இதை பார்த்த நெட்டிசன்கள் இதையெல்லாம் பார்த்த நெட்டிசன்கள் சமூக வளையதளத்தை விட்டு சென்று விடுங்கள் என கூற இதனால் ட்விட்டரில் பெரும் விவாதமே நடந்து வருகிறது .


செல்லும் இடமெல்லாம் பொது மக்களின் ஆதரவு , சுறுசுறுப்பு , தெளிவான பேச்சு , பாஜக எதிர்ப்பு என இபிஎஸ் , ஓபிஎஸ் டீமைவிட டி . டி . வி . தினகரன் மிக நன்றாக ஸ்கோர் செய்து வருகிறார் . தற்போது திருவாரூர் மற்றும் திருப்பரங்குன்றம் தொகுதிகளுக்கு இடைத் தேர்தல் நடைபெற உள்ளது . அதே நேரத்தில் 18 எம்எல்ஏக்களின் தகுதி நீக்க வழக்கின் தீர்ப்பு வரும் 17 ஆம் தேதி வர வாய்ப்புள்ளதாக தகவல்கள் வெளியாகியுள்ளன . இந்த இரண்டும் தினகரனை உற்சாகமடையச் செய்துள்ளது . தற்போது பம்பரமாக தமிழகம் முழுவதும் சுற்றிச் சுழன்று தொண்டர்களை சந்தித்து வரும் தினா அவர்களது ஆதரவை திரட்டி வருகிறார் . 18 எம்எல்ஏக்கள் தகுதி நீக்க வழக்கில் தீர்ப்பு எப்படி வந்தாலும் அமமுகவுக்கு எந்தப் பிரச்சனயும் இல்லை என்கின்றனர் தொண்டர்கள் . தினகரனுக்கு சாதகமாக தீர்ப்பு வந்தால் ஃபுளோர் டெஸ்ட் , ஆட்சிக் கவிழ்ப்பு , பாதகமாக வந்தால் இடைத் தேர்தலை சந்திப்பது என்ற பிளான்தான் தினாவின் தற்போதைய நிலை . இதனால் எதையும் எதிர்கொள்ள அவர் தயாராகி வருகிறார் . இந்நிலையில் தான் தினகரன் உற்சாகமாக சுற்றுப் பயணம் மேற்கொள்ளவும் , இடைத் தேர்தல்களில் புதுத் தெம்புடன் பிரச்சாரத்தில் ஈடுபடவும் சகல வசதிகள் கொண்ட புது வாகனம் ஒன்றை அமமுகவில் அமைப்புச் செயலாளர் சேலஞ்சர் துரை , வடிவமைத்து தினகரனுக்கு வழங்கியுள்ளார் . இனி இந்த வாகனத்தில் தமிழகம் முழுவதும் டி . டி . வி . தினகரன் உற்சாக வலம் வர உள்ளார் . இந்த வேன் இனி தமிழகம் முழுவதும் சுற்றிச் சுழலும் என்றும் , இதில் பிரச்சாரம் மேற்கொண்டு அடுத்தடுத்து வெற்றிகளை குவிப்பேன் என டி . டி . வி . தினகரன் தெரிவித்துள்ளார் .


நாக சைதன்யா நடித்து வரும் ‘ஷவ்யாசாச்சி’ என்ற படத்தில் நடிகர் மாதவனும் இணைந்து நடிக்கிறார் . மலையாள வெற்றிப் படமான ‘பிரேமம்’ படத்தை நாக சைதன்யா மற்றும் ஸ்ருதிஹாசன் ஜோடியை வைத்து தெலுங்கில் ரீமேக் செய்தவர் இயக்குனர் சந்து மந்தேட்டி . இந்தப் படத்தில் இவர்களுடன் ‘பிரேமம்’ மலையாள படத்தில் நடித்த நடிகைகள் அனுபமா பரமேஸ்வரன் , மடோனா செபஸ்டியன் ஆகியோரும் நடித்தனர் . அந்தப் படத்தில் நாகார்ஜூனா , வெங்கடேஷ் ஆகியோர் கெஸ்ட் ரோலில் நடித்தனர் . இந்த நிலையில் , மீண்டும் சந்து மந்தேட்டி இயக்கும் ‘ஷவ்யாசாச்சி’ என்ற படத்தில் நாக சைதன்யா நாயகனாக நடிக்கிறார் . இந்தப் படத்தின் படப்பிடிப்பு நேற்று முதல் தொடங்கியது . மேலும் , இந்தப் படத்தில் மாதவன் ஒரு முக்கிய வேடத்தில் நடிக்கிறார் . நாயகியாக இந்தி நடிகை நித்தி அகர்வால் நடிக்கிறார் . இப்படத்திற்கு இசையமைப்பாளர் கீரவாணி இசையமைக்கிறார் என்பது கொசுறு தகவல் .


வெஸ்ட் இண்டீஸுக்கு எதிரான முதல் டெஸ்டில் அறிமுகமான இளம் வீரர் பிரித்வி ஷா , அறிமுக போட்டியிலேயே அபாரமாக ஆடி சதமடித்து அசத்தியுள்ளார் . இந்தியாவில் சுற்றுப்பயணம் மேற்கொண்டுள்ள வெஸ்ட் இண்டீஸ் அணி , 2 டெஸ்ட் , 5 ஒருநாள் மற்றும் 3 டி20 போட்டிகள் கொண்ட தொடரில் ஆடுகிறது . இதில் முதல் டெஸ்ட் போட்டி ராஜ்கோட்டில் காலை 9.20 மணிக்கு தொடங்கி நடந்துவருகிறது . இந்த போட்டியில் இந்திய அணியின் இளம் வீரர் பிரித்வி ஷா அறிமுகமாகியுள்ளார் . தொடக்க வீரர் ராகுலுடன் களமிறங்கப்போவது அகர்வாலா அல்லது பிரித்வி ஷாவா என்ற சந்தேகம் இருந்தது . இந்நிலையில் , பிரித்வி ஷா டெஸ்ட் கிரிக்கெட்டில் இந்த போட்டியின் மூலம் அறிமுகமாகியுள்ளார் . டாஸ் வென்ற இந்திய அணியின் கேப்டன் விராட் கோலி முதலில் பேட்டிங்கை தேர்வு செய்தார் . தொடக்க வீரர்களாக ராகுல் மற்றும் பிரித்வி ஷா களமிறங்கினர் . முதல் ஓவரிலேயே கேப்ரியல் பவுலிங்கில் ராகுல் டக் அவுட்டாகி வெளியேறினார் . இதையடுத்து பிரித்வி ஷாவுடன் புஜாரா ஜோடி சேர்ந்தார் . இருவருமே நிதானமாகவும் அதேநேரத்தில் தெளிவாக அடித்தும் ஆடினர் . அதிலும் அறிமுக போட்டியில் ஆடிவரும் பிரித்வி ஷா , வெஸ்ட் இண்டீஸின் பவுலிங்கை பந்தாடி பவுண்டரிகளை விளாசிவருகிறார் . பயமோ பதற்றமோ இல்லாமல் தொடக்கம் முதலே அடித்து ஆடிய பிரித்வி ஷா , அறிமுக போட்டியிலேயே அரைசதம் கடந்தார் . அவரைத் தொடர்ந்து புஜாராவும் அரைசதம் கடந்தார் . வழக்கமாக நிதானமாக ஆடி பொறுமையாக ரன்களை சேர்க்கும் புஜாரா , இந்த போட்டியில் அடித்து ஆடி ரன்களை சேர்த்துவருகிறார் . முதல் விக்கெட்டை முதல் ஓவரிலேயே இழந்தாலும் பிரித்வி ஷா மற்றும் புஜாரா ஜோடி சிறப்பாக ஆடி இந்திய அணியை ஆதிக்கம் செலுத்த வைத்தது . முதல் நாள் உணவு இடைவேளை வரை இந்திய அணி ஒரு விக்கெட் இழப்பிற்கு 133 ரன்கள் எடுத்திருந்தது . உணவு இடைவேளை வரை பிரித்வி ஷா 75 ரன்களும் புஜாரா 56 ரன்களும் எடுத்திருந்தனர் . உணவு இடைவேளைக்குப் பின் ஆட்டத்தை தொடர்ந்த இந்த ஜோடி மீண்டும் ரன்களை குவிக்க தொடங்கியது . உணவு இடைவேளை முடிந்து வந்ததும் பவுண்டரியுடன் ஆட்டத்தை தொடங்கிய பிரித்வி , தொடர்ந்து சிறப்பாக ஆடி , அறிமுக போட்டியிலேயே சதம் விளாசினார் . 99 பந்துகளில் சதம் அடித்தார் பிரித்வி ஷா . 15 பவுண்டரிகளை விளாசி சதமடித்தார் பிரித்வி . பிரித்வி ஒருபுறம் பவுண்டரிகளாக விளாசினால் , மறுபுறம் புஜாராவும் பவுண்டரிகளை விளாசினார் . பிரித்வி 15 பவுண்டரிகளும் புஜாரா 12 பவுண்டரிகளும் விளாசி ஆடிவருகின்றனர் . பிரித்வி சதம் கடந்துவிட்ட நிலையில் , புஜாரா 70 ரன்களை கடந்து ஆடிவருகிறார் . அவரும் சதத்தை நோக்கி சென்றுகொண்டிருக்கிறார் . இந்திய அணி 34 ஓவர்களில் ஒரு விக்கெட் இழப்பிற்கு 182 ரன்கள் எடுத்து இந்திய அணி ஆடிவருகிறது .


இந்திய பேட்டிங் லைன் ரன்களை குவிக்கும் பட்சத்தில் , தென் ஆப்பிரிக்க அணிக்கு அது மிகுந்த சவாலாக இருக்கும் என்று இந்தியா - தென் ஆப்பிரிக்கா மோதும் ஆட்டம் குறித்து இலங்கை கிரிக்கெட் அணி பயிற்சியாளர் நிக் போத்தாஸ் கூறினார் . இந்தியா வந்த இலங்கை அணி தலா மூன்று ஆட்டங்களைக் கொண்ட டெஸ்ட் , ஒருநாள் , டி - 20 கிரிக்கெட் தொடர்களில் இந்திய அணியுடன் மோதியது . அந்தத் தொடர்கள் அனைத்தையும் இந்தியா கைப்பற்றியது . இந்த நிலையில் , கடைசி டி - 20 ஆட்டத்துக்குப் பிறகு பேசிய இலங்கை பயிற்சியாளர் நிக் போத்தாஸ் கூறியதுஃ " தென் ஆப்பிரிக்கா போன்ற ஒரு அணிக்கு எதிராக விளையாடும்போது , கவனத்தில் கொள்ள வேண்டிய அனைத்து பகுதிகளிலும் இந்தியா தயார் நிலையில் உள்ளது . தென் ஆப்பிரிக்காவில் புற்கள் நிறைந்த ஆடுகளமாக இருக்கும் பட்சத்தில் , பந்துவீச்சின் மூலம் எதிரணி பேட்டிங் லைனுக்கு சவால் அளிக்கும் இந்தியா . அதுவே , சமதள ஆடுகளமாகவோ , சூழற்பந்துவீச்சுக்கு சாதகமாகவோ இருக்கும் பட்சத்தில் அதற்குத் தயார் நிலையிலும் இந்தியா உள்ளது . இந்திய பேட்டிங் லைன் ரன்களை குவிக்கும் பட்சத்தில் , தென் ஆப்பிரிக்க அணிக்கு அது மிகுந்த சவாலாக இருக்கும் . இலங்கைக்கு எதிரான தொடரில் ஒருநாள் ஆட்டங்களில் இந்தியா பலம் வாய்ந்ததாக இருந்தது . கடைசி டி20 ஆட்டத்தில் இந்திய அணியில் மேற்கொண்ட மாற்றம் அவர்களின் ஆட்டத்தை பாதிக்கவில்லை . ஆட்டத்தை முடித்து வைப்பதில் உலகிலேயே சிறந்த வீரர் தோனி தான் . ஆனால் , கடைசி டி20 ஆட்டத்தில் பாண்டியாவுக்கு அதுபோன்ற ஒரு வாய்ப்பு வழங்கப்பட்டது . மூத்த வீரர்களிடம் இருந்து பொறுப்புகளை பெற்றுக் கொள்ள இளம் வீரர்களை கட்டமைக்கும் வகையில் இவ்வாறு அவர்களுக்கு வாய்ப்புகள் வழங்கப்படுகிறது . இந்திய அணியிடம் இருந்து கற்பதற்கு அதிகம் உள்ளது . இந்திய அணியில் யுவேந்திர சாஹல் , குல்தீப் யாதவ் போன்ற வீரர்கள் தென் ஆப்பிரிக்காவுக்கு சவாலாக இருப்பார்கள் . அதேபோல் , அவர்கள் அணியில் இம்ரான் தாஹிரும் பதிலடி கொடுக்கலாம் . ஒருநாள் தொடரில் இவர்களே தாக்கத்தை ஏற்படுத்துபவர்களாக இருப்பார்கள் " என்று நிக் போத்தாஸ் கூறினார் .


இந்தியன் சூப்பர் லீக் ( ஐஎஸ்எல் ) கால்பந்து போட்டியில் அட்லெடிகோ டி கொல்கத்தா - எப்சி கோவா அணிகள் மோதும் விறுவிறுப்பான 37 - வது லீக் ஆட்டம் இன்று நடைபெறவுள்ளது . இந்தியன் சூப்பர் லீக் ( ஐஎஸ்எல் ) கால்பந்து போட்டியில் அட்லெடிகோ டி கொல்கத்தா - எப்சி கோவா அணிகள் மோதும் விறுவிறுப்பான 37 - வது லீக் ஆட்டம் மேற்கு வங்க மாநிலம் , கொல்கத்தாவில் உள்ள சால்ட் லேக் மைதானத்தில் நடைபெறவுள்ளது . நடப்பு சாம்யினான கொல்கத்தா , இதுவரை 6 லீக் ஆட்டங்களில் விளையாடி அதில் 2 வெற்றி , 2 டிரா , 2 தோல்வியைப் பதிவு செய்து , 8 புள்ளிகளுடன் பட்டியலில் 7 - ஆவது இடத்தில் உள்ளது . கோவா அணி 6 ஆட்டங்களில் விளையாடி , அதில் 4 வெற்றி , 2 தோல்விகளைப் பதிவு செய்து , 12 புள்ளிகளுடன் 5 - ஆவது இடத்தில் உள்ளது . கொல்கத்தா அணி , சொந்த மண்ணில் மும்பை சிட்டி , தில்லி டைனமோஸ் ஆகிய அணிகளை வீழ்த்தி 2 வெற்றிகளைப் பதிவு செய்துள்ளது . சொந்த மண்ணில் இன்று நடைபெறும் ஆட்டத்திலும் கொல்கத்தா வெற்றியைப் பதிவு செய்யும் என்று உள்ளூர் ரசிகர்கள் பெரிதும் ஆவலுடன் எதிர்பார்த்துக் காத்திருக்கின்றனர் . எஃப்சி கோவா அணி , கடந்த நவம்பர் மாதம் 19 - ஆம் தேதி நடைபெற்ற தனது முதல் ஆட்டத்தில் சென்னையின் எஃப்சி அணியை 3 - 2 என்ற கோல் கணக்கில் வீழ்த்தியது . அதனைத் தொடர்ந்து மும்பை சிட்டி எஃப்சி அணியிடம் தோல்வியைத் தழுவிய கோவா , சொந்த மண்ணில் நடைபெற்ற பெங்களூரு அணிக்கு எதிரான ஆட்டத்தில் 2 - ஆவது வெற்றியைப் பதிவு செய்தது . அதனையடுத்து , கடந்த மாதம் நடைபெற்ற கேரள பிளாஸ்டர்ஸ் எஃப்சி அணிக்கு எதிரான ஆட்டத்திலும் , தில்லி டைனமோஸ் எஃப்சி அணிக்கு எதிரான ஆட்டத்திலும் கோவா வெற்றி பெற்றது . டிசம்பர் 23 - ஆம் தேதி சொந்த மண்ணில் நடைபெற்ற 31 - வது லீக் ஆட்டத்தில் புணே சிட்டி எஃப்சி அணியிடம் கோல் எதுவும் பதிவு செய்யாமல் தோல்வியைச் சந்தித்து கோவா . இந்த நிலையில் , கொல்கத்தாவுக்கு எதிரான ஆட்டம் விறுவிறுப்பாக இருக்கும் என்பதில் சந்தேகமில்லை .


தென் ஆப்பிரிக்காவுக்கு எதிர்த்து இங்கிலாந்து ஆடிய ஒருநாள் கிரிக்கெட் தொடரின் முதல் ஆட்டத்தில் அபார பந்துவீச்சின் மூலம் 72 ஓட்டங்கள் வித்தியாசத்தில் வெற்றி பெற்று கர்சித்தது இங்கிலாந்து . தென் ஆப்பிரிக்காவுக்கு எதிரான ஒருநாள் கிரிக்கெட் தொடரின் முதல் ஆட்டம் லீட்ஸ் நகரில் பகலிரவாக நடைபெற்றது . இந்த ஆட்டத்தில் டாஸ் வென்ற தென் ஆப்பிரிக்கா பந்துவீச தீர்மானித்தது . முதலில் பேட் செய்த இங்கிலாந்தில் கேப்டன் இயான் மோர்கன் அதிகபட்சமாக 93 பந்துகளில் 7 பவுண்டரி , 5 சிக்ஸர்களுடன் 107 ஓட்டங்கள் அடித்தார் . தொடக்க வீரர் ஜேஸன் ராய் ஒரு ஓட்டத்தில் ஆட்டமிழக்க , உடன் வந்த அலெக்ஸ் ஹேல்ஸ் 60 பந்துகளில் 8 பவுண்டரி , ஒரு சிக்ஸருடன் 61 ஓட்டங்கள் எடுத்து அவுட்டானார் . ஜோ ரூட் 37 ஓட்டங்கள் , பென் ஸ்டோக்ஸ் 25 ஓட்டங்கள் , ஜோஸ் பட்லர் 7 ஓட்டங்கள் எடுத்து பெவிலியன் திரும்பினர் . இவ்வாறாக 50 ஓவர்களில் 6 விக்கெட் இழப்புக்கு 339 ஓட்டங்கள் எடுத்தது 340 இலக்காக வைத்தது இங்கிலாந்து . மொயீன் அலி அரைசதம் கடந்து 77 ஓட்டங்களுடனும் , கிறிஸ் வோக்ஸ் 6 ஓட்டங்களுடனும் ஆட்டமிழக்காமல் இருந்தனர் . தென் ஆப்பிரிக்கத் தரப்பில் கிறிஸ் மோரிஸ் , அங்கிலே ஆகியோர் தலா 2 விக்கெட்டுகள் எடுத்தனர் . ரபாடா , வேய்ன் தலா ஒரு விக்கெட் வீழ்த்தினர் . இதையடுத்து களம் கண்ட தென் ஆப்பிரிக்க அணியில் தொடக்க வீரரம் ஆம்லா அதிகபட்சமாக 76 பந்துகளுக்கு 8 பவுண்டரிகளுடன் 73 ஓட்டங்கள் எடுத்தார் . அடுத்து பிளெஸ்ஸிஸ் 61 பந்துகளுக்கு 8 பவுண்டரிகளுடன் 67 ஓட்டங்கள் , டி வில்லியர்ஸ் 38 பந்துகளுக்கு 7 பவுண்டரிகளுடன் 45 ஓட்டங்கள் எடுத்தனர் . டி காக் 5 ஓட்டங்கள் , டுமினி 15 ஓட்டங்கள் , மில்லர் 11 ஓட்டங்கள் , கிறிஸ் மோரிஸ் 5 ஓட்டங்கள் , வேய்ன் 19 ஓட்டங்கள் , அங்கிலே 4 ஓட்டங்கள் , ரபாடா 19 ஓட்டங்கள் என சொற்பமாக ரன் எடுத்து அடுத்தடுத்து அவுட்டானதால் 45 ஓவர்களிலேயே 267 ஓட்டங்களுக்கு சுருண்டது தென் ஆப்பிரிக்கா . இங்கிலாந்து தரப்பில் கிறிஸ் வோக்ஸ் அதிகபட்சமாக 4 விக்கெட்டுகள் வீழ்த்தினார் . ஆதில் ரஷீத் , மொயீன் அலி தலா 2 , மார்க் வுட் , லியாம் பிளங்கெட் தலா ஒரு விக்கெட் வீழ்த்தினர் . ஆட்டநாயகன் விருதை மொயீன் அலி தட்டிச் சென்றார் .


விழுப்புரம் நான்தான் அடுத்த தலைவர் என 67 வயதில் ரஜினி தம்பட்டம் அடித்துக் கொள்கிறார் என்று ரஜினியை விளாசினார் டி . டி . வி . தினகரன் எம்எல்ஏ . விழுப்புரத்தில் டிடிவி தினகரன் அணி மாவட்ட தகவல் தொழில் நுட்ப நிர்வாகிகள் ஆலோசனைக் கூட்டம் நடைபெற்றது . இந்தக் கூட்டத்தில் கலந்து கொண்டு டி . டி . வி . தினகரன் பேசியதுஃ " தமிழகத்தில் நல்ல நிர்வாகம் மூலம் வளர்ச்சிப் பணியை வழங்க முடியும் . நீர்ப்பாசனத் திட்டத்தால் விவசாயத்தை மேம்படுத்தவும் செய்யலாம் . சுற்றுச்சூழல் பாதிப்பில்லாத தொழிற் சாலைகளை கொண்டுவர முடியும் . வெளிப்படையான நிர்வாகத்தை வழங்க முடியும் . நீட் தேர்வு விவகாரத்தில் மத்திய அரசு சட்டம் இயற்றியுள்ளதால் , தமிழகத்துக்கு விலக்களிக்க மட்டுமே கோர முடியும் , அதனை அரசு செய்ய வேண்டும் . க்கள் , எம் . பி . க்களை அதிகளவில் பெற வேண்டும் . இதற்காக மாநிலம் முழுவதும் சுற்றுப்பயணம் மேற்கொண்டு வருகிறேன் . நமது பணிகளை தொழில் நுட்பப் பிரிவினர் சமூக வலைதளங்கள் வாயிலாக பிரச்சாரம் செய்ய வேண்டும் . சட்டவிரோதமான விமர்சனங்களை தவிர்க்க வேண்டும் . அமைச்சர் சி . வி . சண்முகம் , எம்எல்ஏ குமரகுரு போன்ற ஆளும் கட்சியினரின் நெருக்கடியால் , மாநிலம் முழுவதும் பலர் நமது அணிக்கு வருகின்றனர் . அனைத்துப் பகுதிகளிலும் நமக்கு கிளைகள் உள்ளன . இப்போது தேர்தல் வந்தாலும் 200 தொகுதிகளில் நம்மால் வெற்றி பெற முடியும் . தமிழக அரசியல் தலைமையின் வெற்றிடத்தை யார் நிரப்புவார் ? என்பதை மக்கள் தான் முடிவு செய்ய வேண்டும் . அதற்குள்ளாகவே , நான்தான் அடுத்த தலைவர் என 67 வயதில் ரஜினி தம்பட்டம் அடித்துக் கொள்வதை என்னவென்று சொல்வது ? என்று அவர் பேசினார் .


ஐபிஎல் 11வது சீசன் வரும் 7ம் தேதி தொடங்குகிறது . ஐபிஎல் நெருங்கிவிட்டதால் , ரசிகர்கள் உற்சாகமாக உள்ளனர் . இரண்டு ஆண்டுகளுக்கு பிறகு சென்னை மற்றும் ராஜஸ்தான் அணிகள் மீண்டும் களம் காண்கின்றன . அதனால் தோனியின் ரசிகர்களும் சென்னை அணியின் ரசிகர்களும் உச்சகட்ட மகிழ்ச்சியில் உள்ளனர் . முதல் போட்டியே நடப்பு சாம்பியன் மும்பைக்கும் முன்னாள் சாம்பியன் சென்னைக்கும் நடப்பதால் , எதிர்பார்ப்பு எகிறியுள்ளது . ஐபிஎல் தொடர் நெருங்கிவிட்ட நிலையில் , ஐபிஎல் தொடரில் அதிக சதம் அடித்த முதல் 10 வீரர்களை பார்ப்போம் . . 1 . கிறிஸ் கெய்ல் - வெஸ்ட் இண்டீஸ் ஐபிஎல் தொடரில் கொல்கத்தா , பெங்களூரு உள்ளிட்ட அணிகளுக்காக கெய்ல் ஆடியுள்ளார் . 101 போட்டிகளில் ஆடியுள்ள கெய்ல் , 5 சதங்களை விளாசி முதலிடத்தில் உள்ளார் . இந்த ஆண்டு பஞ்சாப் அணிக்காக ஆடுகிறார் . 2 . விராட் கோலி - இந்தியா பெங்களூரு அணியின் கேப்டனான விராட் கோலி , 149 போட்டிகளில் ஆடி 4 சதங்களை அடித்துள்ளார் . இந்த பட்டியலில் கோலி இரண்டாம் இடத்தில் உள்ளார் . 3 . டேவிட் வார்னர் - ஆஸ்திரேலியா ஹைதரபாத் அணியின் முன்னாள் கேப்டனான டேவிட் வார்னர் , 114 போட்டிகளில் விளையாடி , 3 சதங்களை அடித்துள்ளார் . 4 . டிவில்லியர்ஸ் - தென்னாப்பிரிக்கா பெங்களூரு அணிக்காக ஆடும் டிவில்லியர்ஸ் , 129 போட்டிகளில் ஆடி 3 சதங்களை அடித்துள்ளார் . 5 . பிரண்டன் மெக்கல்லம் - நியூசிலாந்து ஐபிஎல் வரலாற்றின் முதல் போட்டியிலேயே சதமடித்து அசத்தியவர் பிரண்டன் மெக்கல்லம் . 103 போட்டிகளில் விளையாடி 2 சதங்கள் அடித்துள்ளார் . 6 . வீரேந்திர சேவாக் - இந்தியா 104 ஐபிஎல் போட்டிகளில் விளையாடி , 2 சதங்கள் அடித்துள்ளார் சேவாக் . டெல்லி , பஞ்சாப் அணிகளுக்காக விளையாடிய சேவாக் , தற்போது பஞ்சாப் அணியின் ஆலோசகராக உள்ளார் . 7 . ஷேன் வாட்சன் - ஆஸ்திரேலியா 102 ஐபிஎல் போட்டிகளில் ஆடி , 2 சதங்கள் அடித்துள்ளார் . ராஜஸ்தான் அணிக்காக விளையாடிய வாட்சன் , இம்முறை சென்னை அணிக்கு ஆடுகிறார் . 8 . முரளி விஜய் - இந்தியா 100 போட்டிகளில் ஆடி இரண்டு சதங்கள் அடித்துள்ளார் . 9 . ஆடம் கில்கிறிஸ்ட் - ஆஸ்திரேலியா 80 போட்டிகளில் ஆடி 2 சதங்கள் . 10 . ஹாசிம் ஆம்லா - தென்னாப்பிரிக்கா வெறும் 16 போட்டிகளில் விளையாடி 2 சதங்கள் அடித்துள்ளார் ஆம்லா .


நீட் தேர்வு எழுத வந்த மாணவர்கள் மீது , சோதனை என்ற பெயரில் நடத்தப்பட்ட கொடூரக் கெடுபிடிகளுக்கு மதிமுக பொதுச்செயலாளர் வைகோ கடும் கண்டனத்தை தெரிவித்துள்ளார் . இதுகுறித்து சிறையிலிருந்து இன்று வெளியிட்டுள்ள அறிக்கையில் கூறியிருப்பதாவது ; மருத்துவக் கல்விக்கு தேசிய தகுதி மற்றும் நுழைவுத் தேர்வு நடத்துவதை தமிழகம் மிகக் கடுமையாக எதிர்த்து வருகிறது . கடந்த 2016 ஆம் ஆண்டு மட்டும் நீட் தேர்வு நடத்த தமிழகத்திற்கு விலக்கு அளிக்கப்பட்டது . பனிரெண்டாம் வகுப்பு தேர்வு மதிப்பெண் அடிப்படையில் மருத்துவக் கல்லூரிகளில் மாணவர் சேர்க்கை நடைபெறுவதாலும் , 69 விழுக்காடு இடஒதுக்கீடு முறை பின்பற்றப்படுவதாலும் நீட் தேர்வு நடத்துவதிலிருந்து தமிழ்நாட்டிற்கு விலக்கு அளிக்க வேண்டும் என்று கடந்த ஜனவரி 31 ஆம் தேதி தமிழ்நாடு சட்டமன்றத்தில் சட்ட முன்வடிவு நிறைவேற்றப்பட்டு , குடியரசுத் தலைவர் ஒப்புதலுக்கு அனுப்பப்பட்டது . இதில் குடியரசுத் தலைவரின் ஒப்புதலைப் பெற தமிழக அரசு உரிய கவனம் செலுத்தாததால் தமிழ்நாட்டு மாணவர்கள் நீட் நுழைவுத் தேர்வை கட்டாயமாக எழுதும் நிலைக்குத் தள்ளப்பட்டனர் . இந்தியா முழுவதும் ஒரே மாதிரியான பாடத்திட்டங்கள் செயல்படுத்தப்படுவது இல்லை . தமிழ்நாட்டில் , வெறும் இரண்டு விழுக்காடு மாணவர்கள் மட்டுமே சி . பி . எஸ் . இ . பாடத்திட்டத்தில் பயின்று வருகின்றனர் . மிகப் பெரும்பான்மையான பள்ளிகளில் மாநில அரசின் சமச்சீர் கல்வி முறைதான் நடைமுறையில் இருக்கிறது . கிராமப்புற மாணவர்களும் , பின்தங்கிய , பட்டியல் இனத்தைச் சேர்ந்த மாணவர்களும் மாநில பாடத்திட்டத்தில்தான் கல்வி பெற்று வருகின்றனர் . மத்திய இடைநிலைக் கல்வி வாரியம் , சி . பி . எஸ் . இ . பாடத்திட்டத்தின் படிதான் மருத்துவப் படிப்பிற்கு நீட் எனப்படும் தேசிய தகுதி மற்றும் நுழைவுத் தேர்வை நடத்துகிறது . மருத்துவப் படிப்புகளுக்கு பனிரெண்டாம் வகுப்பு மதிப்பெண் அடிப்படையில் மாணவர் சேர்க்கை நடத்துவதை தடை செய்துவிட்டு , நீட் நுழைவுத் தேர்வை கட்டாயமாக்குவதால் , சாதாரண எளிய சூழ்நிலையில் இருக்கும் மாணவர்களுக்கு மருத்துவக் கல்வி எட்டாக் கனி என்பது மட்டுமல்ல , சமூக நீதிக் கோட்பாட்டுக்கு வேட்டு வைக்கும் செயலாகும் . எனவேதான் நீட் நுழைவுத் தேர்வு கூடாது என்று தமிழகம் எதிர்ப்புத் தெரிவித்து வந்தது . ஆனால் மத்திய அரசு தமிழகத்தின் கோரிக்கையை அலட்சியம் செய்துவிட்டு , நீட் நுழைவுத் தேர்வு நடத்துவதிலேயே முனைப்பாக இருந்தது . மே 7 ஆம் தேதி நாடு முழுவதும் நடத்தப்பட்ட நீட் நுழைவுத் தேர்வில் தமிழகத்தில் மட்டும் 85 ஆயிரம் மாணவர்கள் கலந்துகொண்டு தேர்வு எழுதியுள்ளனர் . நீட் நுழைவுத் தேர்வு மையங்களில் தேர்வு எழுதவந்த மாணவர்களை அரசு அலுவலர்கள் நடத்திய முறை மாணவர்களுக்கு மன உளைச்சலையும் , கடும் கோபத்தையும் ஏற்படுத்தி இருக்கிறது . தவறுக்கு இடம் கொடுக்காமல் நீட் நுழைவுத் தேர்வை நடத்த வேண்டும் என்று உச்சநீதிமன்றம் கூறியதற்காக தேர்வு மையங்களில் நடந்த கெடுபிடிகளும் , அருவருக்கத்தக்க செயல்களும் வன்மையான கண்டனத்துக்கு உரியது ஆகும் . மெட்டல் டிடக்டர் மூலம் சோதனையிடப்பட்ட பின்னரே மாணவர்கள் தேர்வு மையத்துக்குள் நுழைய அனுமதிக்கப்பட்டனர் . மாணவிகளின் தலைமுடியைக் கலைந்து சோதனை செய்ததுடன் , சுடிதாரில் முழுக் கை இருந்தால் வெட்டி வீசியும் , மாணவிகள் துப்பட்டா மேலாடை அணியவும் அனுமதிக்காமல் கெடுபிடி செய்துள்ளனர் . அவர்கள் அணிந்திருந்த பொன் அணிகளையும் அகற்றி உள்ளனர் . மாணவர்களின் முழுக் கை சட்டையை கத்திரிகொண்டு வெட்டி அலங்கோலப்படுத்தி இருக்கின்றனர் . மாணவர்களின் பேண்ட் சட்டையில் இருந்த பெரிய பொத்தான்களையும் , உலோகத்துடன் கூடிய இரும்புப் பட்டைகளையும் அவிழ்த்து எறிந்துள்ளனர் . இவ்வளவு கொடூரக் கெடுபிடிகளையும் தாங்கிக் கொண்டு மாணவர்களால் எப்படி நிம்மதியாக தேர்வு எழுதியிருக்க முடியும் ? இயற்பியல் , வேதியியல் பாடக் கேள்விகள் கடுமையாக இருந்ததால் தமிழ் வழியில் தேர்வு எழுதிய கிராமப்புற மாணவர்கள் சரியாக தேர்வு எழுத முடியாத நிலைக்குத் தள்ளப்பட்டிருக்கிறார்கள் . தேர்வு மையங்களில் குடிநீர் வசதிகூட செய்யப்படாமல் சிறிதும் மனிதப் பண்பற்ற முறையில் மாணவர்கள் நடத்தப்பட்டதற்கு தமிழக அரசுதான் பொறுப்பேற்க வேண்டும் . 85 ஆயிரம் மாணவர்கள் தேர்வு எழுதும்போது , போதுமான அடிப்படை வசதிகளைச் செய்வதற்குக்கூட அரசு கவனம் செலுத்தாதது கண்டிக்கத்தக்கது . மாநில அரசுகளின் உரிமைகளை நசுக்கி அழிக்கும் வகையில் , மத்திய அரசு கல்வித் துறையில் ஆதிக்கம் செலுத்துவதை இனியும் அனுமதிக்கக்கூடாது . கல்வித் துறையை மத்திய - மாநில அரசுகளின் பொதுப் பட்டியலில் இருந்து நீக்கி , மாநில பட்டியலுக்கு மாற்ற வேண்டும் . அப்போதுதான் மத்திய அரசின் ஏகபோக கல்விக் கொள்கைகள் மாநிலங்களின் மீது திணிப்படுவதை தடுத்து நிறுத்த முடியும் . இவ்வாறு கூறியுள்ளார் .


அரசியல் நிகழ்ச்சிகள் எதிலும் கலந்துகொள்ளாமல் நீண்ட ரெஸ்ட் எடுத்து வந்த வைகைப்புயல் வடிவேலு நேற்று நடந்த கருணாநிதி சில திறப்புவிழாவில் உற்சாகமாகக் கலந்துகொண்டார் . 2010ல் நடிகர் விஜயகாந்துடன் ஏற்பட்ட மோதலை ஒட்டி தி . மு . கவுடன் இணக்கம் காட்டத்துவங்கிய வடிவேலு 2011 தேர்தலில் முழுவீச்சாக தேர்தல் பிரச்சாரமும் மேற்கொண்டார் . சினிமாவில் எடுபட்ட அவரது நகைச்சுவை அரசியலில் சற்றும் எடுபடவில்லை . அப்பிரச்சாரத்துக்குப் பிறகு தற்செயலாக வடிவேலுவின் சினிமா மார்க்கெட் டல்லடிக்கத் தொடங்கியது . தனது அரசியல் எண்ட்ரியை மக்கள் விரும்பவில்லை என்று புரிந்துகொண்ட வடிவேலு , அடுத்து அரசியல் தொடர்பான அனைத்தையும் உதறித்தள்ளி ஒதுங்கியிருந்தார் . இந்நிலையில் நேற்று கருணாநிதி சிலை திறப்புக்கு திடீரென அவர் விசிட் அடித்ததும் உற்சாக சிரிப்புடன் அவரை வரவேற்றனர் . அவரும் வரிசையாக ஒவ்வொரு தலைவராக சந்தித்து கும்பிடு போட்டபடியே போய்க்கொண்டிருந்தார் . அப்போது அவரை மடக்கி நிறுத்திய வைகோ , ‘எங்களுக்கு அரசியல்ல இருக்குற எல்லா டென்சன்ல இருந்தும் தினமும் உன் காமெடி தான்யா காப்பாத்துது . நீ நல்லா இருக்கணும்’ என்று வாழ்த்தி அனுப்பி வைத்தார் .


முதல்வர் பழனிசாமியை சென்னை கிரீன்வேஸ் சாலையில் உள்ள இல்லத்தில் சுகாதாரத்துறை அமைச்சர் விஜயபாஸ்கர் திடீரென சந்தித்துள்ளார் . குட்கா விவகாரம் தொடர்பாக விஜயபாஸ்கரிடம் சிபிஐ அதிகாரிகள் 2 நாட்கள் விசாரித்த நிலையில் சுகாதாரத்துறை அமைச்சர் விஜயபாஸ்கர் முதல்வர் பழனிசாமியை சந்தித்துள்ளது பரபரப்பை ஏற்படுத்தியுள்ளது . தமிழகத்தில் தடை செய்யப்பட்ட குட்காவை விற்பனை செய்ததற்காக மாதவராவ் உள்ளிட்ட 6 பேர் அதிரடியாக கைது செய்யப்பட்டனர் . அவர்கள் கொடுத்த தகவலின் அடிப்படையில் விஜயபாஸ்கர் மற்றும் டிஜிபி ராஜேந்திரன் , ஜார்ஜ் உள்ளிட்டவர்கள் வீட்டில் சிபிஐ அதிரடியாக சோதனை நடத்தினர் . இதனையடுத்து அதைத் தொடர்ந்து விழுப்புரம் எஸ்பி ஜெயக்குமார் , உதவி கமிஷனர் மன்னர் மன்னன் ஆகியோரிடம் விசாரணை நடத்தினர் . இந்நிலையில் , அமைச்சர் விஜயபாஸ்கரின் நேர்முக உதவியாளர் சரவணனிடம் கடந்த 7 - ம் தேதி மற்றும் 11 - ம் தேதிகளில் சிபிஐ அதிகாரிகள் விசாரணை நடத்தினர் . இந்த விசாரணையைத் தொடர்ந்து அமைச்சர் விஜயபாஸ்கர் , முன்னாள் வணிக வரித்துறை அமைச்சர் ரமணா ஆகியோர் , சென்னை சாஸ்திரி பவனில் உள்ள சிபிஐ அலுவலகத்தில் நேற்று முன்தினம் ஆஜராகினர் . அதில் , குட்கா வியாபாரம் பெரிய அளவில் நடந்த போது , ரமணாதான் வணிக வரித்துறை அமைச்சராக இருந்தார் . அவரே சில பகுதிகளுக்கு நேரடியாக குட்கா வியாபாரம் செய்ததாகவும் விசாரணையில் தெரியவந்தது . அதேபோல , விஜயபாஸ்கரிடமும் அவரது நேர்முக உதவியாளர் சரவணன் பணம் வாங்கியது குறித்தும் விசாரணை நடத்தப்பட்டது . 9 மணி நேரம் நடந்த விசாரணை இரவு 8 மணிக்கு முடிந்தது . அதன்படி , அமைச்சர் விஜயபாஸ்கர் மற்றும் முன்னாள் அமைச்சர் ரமணா ஆகியோர் 2 - வது நாளாக நேற்றும் சிபிஐ அதிகாரிகள் முன்பு அதிகாரிகள் கேட்ட ஆவணங்களுடன் ஆஜராகி விளக்கமளித்தார் . இந்நிலையில் முதல்வர் பழனிசாமியை அவரது இல்லத்தில் சுகாதாரத்துறை அமைச்சர் விஜயபாஸ்கர் சந்தித்துள்ளார் . இந்த சந்திப்பில் குட்கா விவகாரம் தொடர்பாக ஆலோசிக்கப்பட்டதாக தகவல் வெளியாகியுள்ளது .


தளபதி விஜய் நடிப்பில் கடந்த ஆண்டு தீபாவளிக்கு வெளிவந்த மெர்சல் திரைப்படம் மாபெரும் வெற்றியையும் , வசூல் சாதனையும் படைத்தது . தென்னிந்திய சினிமாவில் ஒரே நாளில் அதிகமாக பார்க்கப்பட்ட பட டீசர்களில் மெர்சல் டீசர் முதல் இடத்தை பிடித்தது . டீசர் 24 மணி நேரத்தில் 11.21 மில்லியன் பார்வையாளர்களை தொட்டு சாதனை படைத்துள்ளது . தென்னிந்திய அளவில் அனைவராலும் ஊடகத்தில் பார்க்கப்பட்ட விடியோஸ் மற்றும் அதிக லைக்குகள் பெற்ற வீடியோகளில் மெர்சல் படம் முதல் இடத்தை பெற்றுள்ளது . * அதிக அளவில் பார்க்கப்பட்ட லிரிக்ஸ் சாங் * அதிக அளவில் லைக் செய்யப்பட்ட லிரிக்ஸ் சாங் * அதிக அளவில் பார்க்கப்பட்ட ஆடியோ டீஸர் * அதிக அளவில் லைக் செய்யப்பட்ட வீடியோ சாங் * மிக விரைவில் பார்க்கப்பட்ட 20 மில்லியன் வீடியோ சாங் * அதிக அளவில் லைக் செய்யப்பட்ட ப்ரோமோ சாங் தளபதி விஜயின் கடைசி 10 படங்களில் கேரளா BOX OFFICE காலெக்க்ஷன்களில் மெர்சல் படமானது 21.9 கோடி வசூல் பெற்று முதல் இடத்தில் உள்ளது . தமிழ் நடிகர்களில் ஊடகத்தில் 25 வீடியோஸ் 100K LIKES பெற்றுள்ள ஒரே நடிகர் விஜய் மட்டுமே . இதில் மெர்சல் திரைப்படத்தின் 16 வீடியோ 100K LIKES பெற்றுள்ளது . மெர்சல் தமிழ் மொழி வீடியோ சாங்ஸ் மற்றும் தெலுங்கில் வெளிவந்த அதிரிந்தி வீடியோ சாங்ஸ் இரண்டும் சேர்ந்து 1 மில்லியன் லைக்ஸ் பெற்று சாதனை படைத்துள்ளது . மிக விரைவில் ஊடகத்தில் பார்க்கப்பட்ட 10 மில்லியன் வீடியோ சாங்ஸ் லிஸ்டில் ஆளப்போறன் தமிழன் பாடல் 20 நாளில் பார்க்கப்பட்டு சாதனை படைத்துள்ளது . உலக அளவில் மிக விரைவில் 150K லைக்ஸ் பெற்ற டீசரில் மெர்சல் படத்தின் டீஸர் முதல் இடத்தில உள்ளது மற்றும் ஆளப்போறன் தமிழன் ஆடியோ டீஸர் தென்னிந்திய அளவில் 150K லைக்ஸ் பெற்று முதல் இடம் வகிக்கிறது . ஆளப்போறன் தமிழன் லிரிக் வீடியோ சாங் மற்றும் வீடியோ சாங் மிக விரைவில் 150K லைக்ஸ் பெற்ற பட்டியலில் முதல் இடத்தில் உள்ளது . தென்னிந்திய சினிமா வில் மிக விரைவில் 50K லைக்ஸ் பெற்ற பட டீசர்களில் மெர்சல் டீஸர் 5 நிமிடத்தில் 50K லைக்ஸ் பெற்று சாதனை படைத்துள்ளது . மெர்சல் படத்தின் அனைத்து பாடல்களும் சேர்த்து 400K லைக்ஸ் பெற்றுள்ளது , மொத்தம் 2.34 மில்லியன் லைக்ஸ் பெற்றுள்ளது . 2017 ஆண்டு SAAVN - ல் அதிக பேர் விரும்பி கேட்ட தமிழ் ஆல்பங்களில் தென்னினிய அளவில் மெர்சல் முதல் இடத்தில உள்ளது . WTP - ZEE தமிழ் - தொலைக்காட்சியில் ஒளிபரப்பப்பட்ட மற்ற படங்களை விட மெர்சல் மூன்று மடங்காக 6473000 BARC யை பெற்றுள்ளது . இந்தியன் ஓவர்சீஸ் ரிலீஸ் படங்களில் மெர்சல் 23 வது RANK யை பெற்றுள்ளது . தெறி திரைப்படம் இன்டர்நேஷனல் மார்க்கெட் வசூலில் ( US ) $ 7.2 மில்லியன் பெற்று 50 வது RANK ல் இருந்தது . இதனை மெர்சல் படம் முறியடித்து ( US ) $ 11.89 பெற்று 23 வது இடத்தில உள்ளது . ZEE தமிழ் - தொலைக்காட்சியில் ஒளிபரப்பான படங்களில் மெர்சல் WTP - 8.5 POINTS பெற்று முதல் இடத்தில் உள்ளது . மெர்சல் படத்திற்கு " NATIONAL FILM AWARDS UNITED KINGDOM " இல் இருந்து இரு விருதுகள் வழங்கப்பட்டது . சிறந்த நடிகருக்கான விருது தளபதி விஜய்க்கும் , சிறந்த படத்திற்கான விருது மெர்சல் படத்திற்கும் வழங்கபட்டது . தமிழ் ( USA ) 2017 ஆம் ஆண்டு வெளிவந்த படங்களில் மெர்சல் படம் டாப் இல் உள்ளது . 2017 ரேடியோ மிர்ச்சி 93.8 FMல் டாப் 100 பாடல்களில் மெர்சல் படத்தின் ஆளப்போறன் தமிழன் பாடல் முதல் இடத்தில் உள்ளது . 92 . 2 BIG FM இல் 100 மில்லியன் பார்வையாளர்களை கவர்ந்து முதல் இடத்தில் மெர்சல் ஆல்பம் உள்ளது . 2018 ஆனந்த விகடன் விருதுகளில் மெர்சல் படத்திற்கான விருதுகள்ஃ சிறந்த நடிகருக்கான விருதினை தளபதி விஜய்க்கும் , சிறந்த பின்னணி பாடகி விருது ஸ்ரேயா கோஷலுக்கும் , சிறந்த இசையமைப்பாளர் விருது ஆர் . ரஹ்மானுக்கும்சிறந்த ஆடை வடிவமைப்பு விருது கோமல் ஷாஹினிகும் வழங்கப்பட்டது . இந்தியா அளவில் TREND ஆகிய 2017 HASTAGS ல் மெர்சல் TAG மூன்றாவது இடத்தை பெற்றுள்ளது . பிரான்சில் மெர்சல் திரைப்படம் 32471 ENTRIES பெற்று மற்ற தமிழ் படங்களை விட முதல் இடத்தில் உள்ளது . சென்னை சிட்டி 9 நாள் கலெக்ஷன்ஸ் ல் 9.23 கோடி வசூல் பெற்று 7 வது இடத்தில் உள்ளது . தென்னிந்திய அளவில் BOOKMYSHOW ல் அதிக பேரால் விரும்பப்பட்ட படங்களின் பட்டியலில் மெர்சல் படம் இடம் பெற்றுள்ளது . சமூக வலைத்தளமான ட்விட்டர் இல் 2017 இல் அதிகமாக பேசப்பட்ட படங்களுள் மெர்சல் படம் முதல் இடத்தில் உள்ளது . இந்திய படங்களில் IMDB USERS ஆல் RATE செய்யப்பட்டு 9 வது இடத்தில் உள்ளது . உலக அளவில் APPLE MUSIC வீடியோ சாங்க்ஸ் லிஸ்டில் முதல் தமிழ் பாடலாக மெர்சல் படத்தின் ஆளப்போறன் தமிழன் பாடல் இடம் பெற்றுள்ளது . இந்தியா அளவில் ட்ரெண்ட் ஆன HASTAG இல் # MERSL டேக் மூன்றே நாளில் 1.7 மில்லியன் ட்வீட்ஸ் செய்யப்பட்டு சாதனை படைத்துள்ளது . மேலும் முதல் தமிழ் திரைப்படம் ட்விட்டர் இல் EMOJI யை அறிமுகப்படுத்திய பெருமை மெர்சல் திரைப்படத்தினை சேரும் . ANNA UNIVERSITY TECHOFES விருதுகள் 2018 மெர்சல்ஃ சிறந்த பட விருது மெர்சல் படத்திற்க்கும் , சிறந்த நடிகருக்கான விருது மெர்சல் படத்திற்காக தளபதி விஜய்க்கும் , சிறந்த நடன இயக்குனர் விருது ஷோபி மாஸ்டர்க்கும் , ஆளப்போறான் தமிழன் பாடலுக்காக சிறந்த பாடகி விருது பூஜா வைத்யநாதனுக்கும் , ஆளப்போறான் தமிழன் பாடலுக்காக சிறந்த பாடகர் விருது சத்யப்பிரகாஷுக்கும் , சிறந்த வில்லன் விருது மெர்சல் படத்திற்காக S . J சூர்யாவிற்க்கும் , சிறந்த கலை இயக்குனர் விருது T . முத்துராஜ்க்கும் , சிறந்த இயக்குனர் விருது அட்லி அவர்களுக்கும் , சிறந்த ஒளிப்பதிவாளர் விருது G . K விஸ்ணு அவர்களுக்கும் , சிறந்த பாடலாசிரியர் விருது விவேக் அவர்களுக்கும் வழங்கப்பட்டது குறிப்பிடத்தக்கது .


ஐபிஎல் கிரிக்கெட் தொடரின் 36 - ஆவது லீக் ஆட்டத்தில் விக்கெட் இழப்பின்றி டெல்லி டேர்டெவில்ஸ்க்க்கு தண்ணீர் காட்டியது கிங்ஸ் லெவன் பஞ்சாப் அணி . ஐபிஎல் கிரிக்கெட் தொடரின் 36 - ஆவது லீக் ஆட்டம் மொஹாலியில் நேற்று நடைபெற்றது . இந்த ஆட்டத்தில் டெல்லி அணியின் கேப்டன் ஜாகீர்கான் காயம் காரணமாக இடம் பெறததால் அந்த அணி கருண் நாயர் தலைமையில் களமிறங்கியது . இதில் டாஸ் வென்ற பஞ்சாப் கேப்டன் மேக்ஸ்வெல் பீல்டிங்கை தேர்வு செய்தார் . இதையடுத்து பேட் செய்த டெல்லி அணி , சந்தீப் சர்மா வீசிய முதல் ஓவரில் சாம் பில்லிங்ஸின் ரன் ஏதுமின்றி விக்கெட்டை இழந்த நொடி அந்த அணியின் சரிவு தொடங்கியது . இதன்பிறகு 3 - ஆவது ஓவரை வீசிய சந்தீப் சர்மா , அதில் சஞ்ஜு சாம்சனை 5 ஓட்டங்களில் வீழ்த்தினார் . பின்னர் ஷ்ரேயஸ் ஐயர் 6 ஓட்டங்கள் எடுத்த நிலையில் சந்தீப் சர்மா பந்துவீச்சில் அவரிடமே கேட்ச் ஆனார் . பின்னர் கேப்டன் கருண் நாயர் 11 , ரிஷப் பந்த் 3 , கிறிஸ் மோரீஸ் 2 என அடுத்தடுத்து வெளியேற , 8.4 ஓவர்களில் 33 ஓட்டங்களுக்கு 6 விக்கெட்டுகளை இழந்து தடுமாறியது டெல்லி . பிறகு கோரே ஆண்டர்சன் 18 , காகிசோ ரபாடா 11 , முகமது சமி 2 ஓட்டங்களிலும் , ஷாபாஸ் நதீம் ரன் ஏதுமின்றியும் ஆட்டமிழக்க , டெல்லி அணி 17.1 ஓவர்களில் 67 ஓட்டங்களுக்கு மொத்தமாக சுருண்டது . பஞ்சாப் தரப்பில் சந்தீப் சர்மா 4 விக்கெட்டுகளையும் , வருண் ஆரோன் 2 விக்கெட்டுகளையும் , அக்ஷர் படேல் 2 விக்கெட்டுகளையும் வீழ்த்தி அசத்தினர் . பின்னர் பேட் செய்த பஞ்சாப் அணியில் ஹஷிம் ஆம்லா நிதானம் காட்ட , மார்ட்டின் கப்டில் முதல் ஓவரிலேயே இரு பவுண்டரிகளை விரட்டி அதிரடியில் இறங்கினார் . அதனைத் தொடர்ந்து சிக்ஸரையும் , பவுண்டரியையும் விரட்டிய கப்டில் 27 பந்துகளில் அரை சதமடிக்க , 7.5 ஓவர்களில் விக்கெட் இழப்பின்றி 68 ஓட்டங்கள் எடுத்து வெற்றி கண்டது பஞ்சாப் . கப்டில் 50 ஓட்டங்களும் , ஆம்லா 16 ஓட்டங்களும் எடுத்து ஆட்டமிழக்காமல் இருந்தனர் . சந்தீப் சர்மா ஆட்டநாயகனாகத் தேர்வு செய்யப்பட்டார் . இதுவரை 9 ஆட்டங்களில் விளையாடியுள்ள பஞ்சாப் அணி 4 - ஆவது வெற்றியைப் பெற்றுள்ளது . அதேநேரத்தில் டெல்லி அணி 8 - ஆவது ஆட்டத்தில் விளையாடி 6 - ஆவது தோல்வியை சந்தித்துள்ளது .


புரோ கபடி லீக் சீசன் – 5 போட்டியின் 110 - வது ஆட்டத்தில் பெங்களூரு புல்ஸ் அணி 35 - 45 என்ற புள்ளிகள் கணக்கில் தமிழ் தலைவாஸ் அணியை தோற்கடித்தது . புரோ கபடி லீக் சீசன் – 5 போட்டியின் 110 - வது ஆட்டம் சென்னையில் நேற்று நடைபெற்றது . இதில் முதல் 10 நிமிடங்கள் வரை இரு அணிகளும் சிறப்பாக ஆடிய நிலையில் , அஜய் தாகுர் ஆட்டமிழக்க பெங்களூரின் கை ஓங்கியது . ஆல் ஔட் ஆகும் நிலைக்கு தள்ளப்பட்ட தமிழ் தலைவாஸ் அணி , தர்ஷன் , விஜின் ஆகியோரின் சூப்பர் டேக்கிள் மூலம் அதிலிருந்து தப்பியது . எனினும் , 19 - வது நிமிடத்தில் தமிழ் தலைவாஸ் ஆல் ஔட் ஆனது . முதல் பாதி ஆட்டநேர முடிவில் 19 - 10 என்ற கணக்கில் முன்னிலை பெற்றது பெங்களூரு . பின்னர் நடைப்பெற்ற 2 - வது பாதி ஆட்டத்தில் அபாரமாக ஆடிய ரோஹித் குமார் தனது 10 - வது புள்ளியைக் கைப்பற்றி , சூப்பர் 10 அந்தஸ்தைப் பெற்றார் . மறுமுனையில் பெங்களூரை சமாளிக்க முடியாமல் திணறிய தமிழ் தலைவாஸ் 2 - வது முறையாக ஆல் ஔட் ஆனது . தொடர்ந்து ஆதிக்கம் செலுத்திய பெங்களூரு 30 - வது நிமிடத்தில் 3 - வது முறையாக தமிழ் தலைவாஸை ஆல் ஔட் செய்து , 37 - 16 என முன்னிலைப் பெற்றது . பின்னர் அபாரமாக ஆடிய தமிழ் தலைவாஸ் கேப்டன் அஜய் , தொடர்ச்சியாக புள்ளிகளை குவித்து சூப்பர் 10 அந்தஸ்தைப் பெற்றார் . இதனால் பெங்களூரு அணி ஆல் ஔட் ஆனது . இறுதியில் 45 - 35 என்ற புள்ளிகள் கணக்கில் பெங்களூரு அணி , தமிழ் தலைவாஸை பங்கமாக தோற்கடித்தது . தற்போது 5 - வது வெற்றியை பெற்ற பெங்களூரு 39 புள்ளிகளுடன் ' பி ' பிரிவில் 5 - ஆவது இடத்துக்கு முன்னேறியது . இந்த தோல்வியின் மூலம் சென்னையில் நடைபெற்ற ஆறு ஆட்டங்களில் ஒரு ஆட்டத்தில் கூட தமிழ் தலைவாஸ் வெற்றி பெறவில்லை என்பது குறிப்பிடத்தக்கது .


இயக்குனர் ஏ . ஆர் . முருகதாஸ் இயக்கத்தில் துப்பாக்கி , கத்தி , படத்தை தொடர்ந்து விஜய் மூன்றாவது முறையாக நடித்து வரும் திரைப்படம் ' சர்கார் ' . இந்த படத்தின் படப்பிடிப்பு காட்சிகள் ஏற்கனவே முடிவடைந்து விட்ட நிலையில் , கடந்த வாரம் இறுதியாக மிச்சம் இருந்த விஜயின் ஓப்பெனிங் பாடல் மற்றும் சண்டை காட்சிக்காக அமெரிக்கா சென்று திரும்பினர் படக்குழுவினர் . விஜய் சென்னை வந்து இறங்கியதும் முதல் வேலையாக , மறைந்த முதலமைச்சர் திமுக . தலைவர் கருணாநிதியின் சமாதிக்கு வந்து அஞ்சலி செலுத்தினார் . இந்நிலையில் , இந்த படத்தில் வரும் விஜயின் ஓப்பனிங் பாடலை அமெரிக்காவில் உள்ள லாஸ் ஏஞ்சல்ஸ் நகரில் 5 நாட்களாக படக்குழுவினர் படமாக்கி வந்தனர் . இந்த படத்திற்கு நடன இயக்குனர் ஷோபி நடனம் அமைத்திருந்தார் . இந்த பாடலின் படப்பிடிப்பு முடிந்ததுமே அமெரிக்கா சென்றிருந்த அனைவரும் இணைந்து எடுத்துக்கொண்ட புகைப்படத்தை வெளியிட்டிருந்தனர் . தற்போது அமெரிக்காவில் படமாக்கப்பட்ட பாடலை யாரோ மர்ம நபர் செல் போனில் படம் பிடித்து வீடியோவை இணையத்தில் வெளியிட்டுள்ளனர் . அதில் விஜய் மற்றும் நடன குழுவினர் ஆடும் காட்சி இடம்பெற்றுள்ளது . இதனால் சர்கார் படக்குழுவினர் அதிர்ச்சியில் உறைந்துள்ளனர் . மேலும் நடிகர் இந்த சம்பவத்தால் சற்று கோபத்தில் இருப்பதாகவும் கூறப்படுகிறது .


சர்வதேச யோகா தினம் இன்று கொண்டாடப்பட்டு வருகிறது . இதையொட்டி , நாடு முழுவதும் சிறப்பு நிகழ்ச்சிகளுக்கு ஏற்பாடு செய்யப்பட்டுள்ளது . உத்தககாண்ட் மாநிலம் டேராடூன் நடைபெற்ற யோகா நிகழ்ச்சியில் 55 ஆயிரம் பேருடன் பிரதமர் மோடி பங்கேற்று யோகா பயிற்சிகளை செய்தார் . மத்தியில் பாஜக ஆட்சிக்கு வந்த பின் யோகா சிறப்பாக கொண்டாடப்படுகிறது . ஒவ்வொரு ஆண்டும் , ஜூன் , 21 - ம் தேதி , சர்வதேச யோகா தினமாக , 2015ம் ஆண்டு முதல் கொண்டாடப்படுகிறது . இதை ஒட்டி , நாடு முழுவதும் , 5,000 இடங்களில் , சிறப்பு யோகா நிகழ்ச்சிகளுக்கு , மத்திய ஆயுஷ் அமைச்சகம் ஏற்பாடுசெய்துள்ளது . இந்நிலையில் உத்தரகண்ட் மாநிலம் , டேராடூனில் , பிரதமர் மோடி தலைமையில் நடைபெற்று வரும் யோகா நிகழ்ச்சியில் , 55 ஆயிரம் பேர் பங்கேற்றுள்ளனர் . இந்த நிகழ்வில் , பல்வேறு விதமான ஆசனங்கள் செய்யப்பட்டு வருகின்றன . இந்த நிகழ்ச்சியில் பிரதமர் மோடி பேசும்போது அனைவருக்கும் சர்வதேச யோகா தின வாழ்த்துகளை தெரிவித்து கொள்கிறேன் . கங்கை நதி பாயும் இடத்தில் யோகா செய்வது பெரும் பாக்கியம் என தெரிவித்தார் . . இன்று சூரியன் உதிக்கும் இடமெல்லாம் யோகா நடைபெறுகிறது . இதற்காக இந்தியா பெருமை கொள்கிறது . நாள்தோறும் யோகா செய்து சூரியனை வரவேற்போம் . டேராடூன் முதல் டப்ளின் வரை , ஷாங்காய் முதல் சிகாகோ வரை எங்கு பார்த்தாலும் இன்று யோகா தான் என பெருமிதம் தெரிவித்தார் . . யோகா மூலம் புதிய அனுபவம் கிடைக்கிறது . அவசர அவசரமாக பணிக்கு செல்பவர்களும் தினமும் யோகா செய்வது அவசியம் என தெரிவித்த மோடி யோகா செய்தவதால் உடல் , மனம் , ஆன்மாவை அமைதிப்படுத்தலாம் என தெரிவித்தார் . யோகாவால் மன அமைதி கிடைக்கும் ; எதிர்காலத்தை கட்டமைக்க முடியும் . மனதையும் , உடலையும் ஒன்றிணைக்கும் அருமருந்து யோகா . என்று பிரதமர் மோடி குறிப்பிட்டார் . இதே போல் நாடு முழுவதும் பல்வேறு நகரங்களிலும் , அரசு மற்றும் அரசு சாரா தொண்டு நிறுவனங்களுடன் இணைந்து , யோகா நிகழ்ச்சி நடைபெற்று வருகிறது .


ஏ . ஆர் . முருகதாஸ் இயக்கத்தில் விஜய் நடித்துள்ள படம் சர்கார் . இப்படத்தின் இசை வெளியீட்டு விழா அண்மையில் நடைபெற்றது . அப்போது பேசிய நடிகர் விஜய் அரசியல் சார்ந்து சில கருத்துகளை தெரிவித்துள்ளார் . ‘சர்கார்’ பட ஆடியோ வெளியீட்டு விழாவில் தனது முதலமைச்சர் குறித்து விஜய் பேசும்போது , ஒருவேளை முதலமைச்சர் ஆனால் , நான் முதலமைச்சராக நடிக்க மாட்டேன் என்று கூறியுள்ளார் . அவரது இந்த பேச்சுக்கு ஆதரவும் , எதிர்ப்பும் எழுந்தது . நடிகர் விஜய் பேச்சு குறித்து , அமைச்சர் உதயகுமார் பேசுகையில் , விஜய் சினிமாவில் சர்க்கஸ் காட்டும் வேலையோடு நிறுத்திக் கொள்ள வேண்டும் . நீங்கள் நினைப்பது போல் முதலமைச்சர் பதவி என்பது ஒரு பக்கத்துக்கு வசனம் பேசிவிட்டு கேரவனில் மூன்று மணி நேரம் ரெஸ்ட் எடுப்பது கிடையாது என்று விஜய்க்கு எதிராக கடுமையாக விமர்சனத்தை முன் வைத்திருந்தார் . இந்த நிலையில் , நடிகை கஸ்தூரி தனது டுவிட்டர் பக்கத்தில் , சர்கார் விழாவில் விஜய் பேசியதைப் பார்க்கும்போது , அவருக்கு யாரோ எழுதி கொடுத்திருப்பார்களோ என்று தோன்றுகிறது . " சர்கார் இசை வெளியீட்டு விழாவில் தளபதி விஜய் பேச்சை கேட்டேன் . அசத்தலான பேச்சு , செம பஞ்ச் ! அவர் காந்தி பற்றியும் அரசியல் பற்றியும் பேசியதை பார்க்கையில் அவருக்கு யாரோ எழுதிக் கொடுத்திருப்பார்களோ என ஆச்சரியப்பட்டேன் " என்று நடிகை கஸ்தூரி தனது டுவிட்டர் பக்கத்தில் பதிவிட்டுள்ளார் . ஆக கஸ்தூரியின் டுவிட்டர் கூற்றுப்படி பார்த்தால் விஜய்க்கு யாரோ மண்டபத்தில் எழுதி கொடுத்திருப்பார்களோ என்ற ஐயம் எழுந்துள்ளது .


அமெரிக்க ஓபன் டென்னிஸ் போட்டியில் மரியா ஷரபோவா , கார்பைன் முகுருஸா , ஸ்வெட்லானா குஸ்நெட்சோவா , வீனஸ் வில்லியம்ஸ் , எலினா ஸ்விட்டோலினா , போர்னா கோரிச் , மரின் சிலிச் , ஜான் மில்மானிடம் , டொமினிக் தீம் , டெனிஸ் ஷபோவெலாவ் ஆகியோர் அடுத்த சுற்றுக்கு முன்னேறினர் . ஆண்டின் கடைசி கிராண்ட்ஸ்லாம் போட்டியான அமெரிக்க ஓபன் டென்னிஸ் போட்டி நியூயார்க் நகரில் நடைபெற்று வருகிறது . இதில் புதன்கிழமை நடைபெற்ற மகளிர் ஒற்றையர் 2 - வது சுற்றில் இந்தியாவின் மரியா ஷரபோவா 6 - 7 ( 4 ) , 6 - 4,6 - 1 என்ற செட் கணக்கில் ஹங்கேரியின் டிமியா பபாஸை வீழ்த்தி 3 - ஆவது சுற்றுக்கு முன்னேறினார் . ஷரபோவா தனது 3 - ஆவது சுற்றில் அமெரிக்காவின் சோபியா கெனினை எதிர்கொள்கிறார் . ஸ்பெயினின் கார்பைன் முகுருஸா 6 - 4,6 - 0 என்ற நேர் செட்களில் சீனாவின் டுயான் இங்கை வீழ்த்தி அமெரிக்க ஓபனில் முதல்முறையாக 3 - ஆவது சுற்றுக்கு முன்னேறியுள்ளார் . போட்டித் தரவரிசையில் 8 - ஆவது இடத்தில் இருக்கும் ரஷியாவின் ஸ்வெட்லானா குஸ்நெட்சோவா 4 - 6,6 - 4,7 - 6 ( 2 ) என்ற செட் கணக்கில் செக் . குடியரசின் மார்கெட்டா வோன்டாரெளசோவாவை வீழ்த்தி 2 - ஆவது சுற்றுக்கு முன்னேறினார் . அமெரிக்காவின் வீனஸ் வில்லியம்ஸ் 7 - 5,6 - 4 என்ற நேர் செட்களில் பிரான்ஸின் டோடினையும் , செக் . குடியரசின் பெட்ரா கிவிட்டோவா 6 - 1,6 - 2 என்ற நேர் செட்களில் பிரான்ஸின் அலைஸ் கார்னெட்டையும் வீழ்த்தி 3 - ஆவது சுற்றுக்கு முன்னேறினர் . உக்ரைனின் எலினா ஸ்விட்டோலினா தனது முதல் சுற்றில் 6 - 0,6 - 7 ( 5 ) , 6 - 3 என்ற செட் கணக்கில் செக் . குடியரசின் கேத்தரினா சினிகோவாவை தோற்கடித்தார் . ஆடவர் ஒற்றையர் 2 - வது சுற்றில் போட்டித் தரவரிசையில் 4 - வது இடத்தில் இருந்த ஜெர்மனியின் அலெக்சாண்டர் ஸ்வெரேவ் , குரோஷியாவின் போர்னா கோரிச்சிடம் மோதினார் . இதில் , 6 - 3,5 - 7,6 - 7 ( 1 ) , 6 - 7 ( 4 ) என்ற செட் கணக்கில் குரோஷியாவின் போர்னா கோரிச்சிடம் அதிர்ச்சித் தோல்வி கண்டார் அலெக்சாண்டர் ஸ்வெரேவ் . போர்னா கோரிச் தனது 3 - வது சுற்றில் தென் ஆப்பிரிக்காவின் கெவின் ஆண்டர்சனை சந்திக்கிறார் . குரோஷியாவின் மரின் சிலிச் 6 - 3,6 - 3,6 - 3 என்ற நேர் செட்களில் ஜெர்மனியின் ஃபுளோரின் மேயரை வீழ்த்தினார் . போட்டித் தரவரிசையில் 14 - வது இடத்தில் இருந்த ஆஸ்திரேலியாவின் நிக் கிர்ஜியோஸ் தனது 2 - வது சுற்றில் 3 - 6,6 - 1,4 - 6,1 - 6 என்ற செட் கணக்கில் சகநாட்டவரான ஜான் மில்மானிடம் தோல்வி கண்டார் . போட்டித் தரவரிசையில் 6 - வது இடத்தில் உள்ள ஆஸ்திரியாவின் டொமினிக் தீம் 6 - 4,6 - 1,6 - 1 என்ற நேர் செட்களில் ஆஸ்திரேலியாவின் அலெக்ஸ் டி மினாரை வீழ்த்தினார் . கனடாவைச் சேர்ந்த 18 வயது தகுதி நிலை வீரரான டெனிஸ் ஷபோவெலாவ் 6 - 4,6 - 4,7 - 6 ( 3 ) என்ற நேர் செட்களில் பிரான்ஸைச் சேர்ந்த முன்னணி வீரரான ஜோ வில்பிரைட் சோங்காவை வீழ்த்தினார் . டெனிஸ் ஷபோவெலாவ் , அடுத்ததாக பிரிட்டனின் கைல் எட்மான்டை சந்திக்கிறார் .


விவசாயிகளுக்கு ஆதரவாக அனைத்து கட்சி பிரதிநிதிகள் பிரதமரை சந்திப்போம் என திமுக செயல்தலைவரும் எதிர்கட்சித்தலைவருமான முக ஸ்டாலின் தெரிவித்துள்ளார் . விவசாயிகளுக்கு ஆதரவாக அனைத்து கட்சி கூட்டத்தை திமுக செயல்தலைவர் ஸ்டாலின் இன்று கூட்டினார் . சென்னை அண்ணா அறிவாலயத்தில் நடைபெற்ற இந்த கூட்டத்தில் காங்கிரஸ் தலைவர் திருநாவுகரசர் , விடுதலை சிறுத்தைகள் கட்சி தலைவர் தொல் . ராமகிருஷ்ணன் , இந்திய கம்யூனிஸ்ட் கட்சியின் முத்தரசன் , கொங்கு நாடு ஈஸ்வரன் , மனித நேய மக்கள் கட்சி ஜவஹீருல்லா , இந்திய யூனியன் முஸ்லீம் லீக் கட்சியின் காதர் மொய்தீன் , திமுக முதன்மை செயலாளர் துரைமுருகன் , டி . கே . எஸ் இளங்கோவன் உள்ளிட்ட ஏராளமான அரசியல் கட்சி தலைவர்கள் கலந்து கொண்டனர் . சுமார் 3 மணிநேரம் நடைபெற்ற இந்த கூட்டத்திற்க்கு பிறகு ஸ்டாலின் செய்தியாளர்களை சந்தித்தார் . அப்போது அவர் பேசியதாவதுஃ விவசாயிகளுக்கு ஆதரவாக நடைபெற்ற இந்த அனைத்து கட்சிக் கூட்டத்தில் பல்வேறு தீர்மானங்கள் நிறை வேற்றப்பட்டன . முதல் தீர்மானமாக தற்கொலை செய்து கொண்ட 400 - க்கும் மேற்பட்ட விவசாயிகளுக்கு இரங்கல் தெரிவிக்கப்பட்டது . விவசாயிகள் மற்றும் அனைத்து கட்சி பிரதிநிதிகளுடன் பிரதமரை சந்திக்க முடிவு செய்யப்பட்டுள்ளது . விவசாயிகளின் கோரிக்கையான விவசாய கடன்களை தள்ளுபடி செய்ய வேண்டும் . உச்சநீதிமன்ற ஆலோசனையின்படி விவசாயிகளை காப்பாற்ற அரசு நடவடிக்கை எடுக்க வேண்டும் . மீத்தேன் மற்றும் ஹைட்ரோ கார்ப்பன் எடுக்கும் திட்டங்களை கைவிட வேண்டும் . கரும்பு விவசாயிகளுக்கான நிலுவைத் தொகையை உடனே வழங்க வேண்டும் . முல்லைப் பெரியாறு அணையின் நீர் மட்டத்தை 152 அடியாக உயர்த்த வலியுறுத்த வேண்டும் . விவசாயிகள் பிரச்சினை பற்றி ஆலோசிப்பதற்காக சட்டசபை சிறப்பு கூட்டத்தை உடனே கூட்ட வேண்டும் . குடிநீர் தட்டுப்பாட்டை தீர்ப்பதற்கான நடவடிக்கைகளை உடனே தமிழக அரசு மேற்கொள்ள வேண்டும் . தமிழகத்தில் பூரண மதுவிலக்கை கொண்டு வரவேண்டும் . தமிழகத்தை வறட்சி பாதித்த மாநிலமாக மத்திய அரசு அறிவிக்க வேண்டும் என்பது உள்ளிட்ட பல தீர்மானங்கள் நிறைவேற்றப்பட்டுள்ளன . விவசாயிகளின் போராட்டத்துக்கு ஆதரவு தரவேண்டும் என்ற அடிப்படையில் மத்திய , மாநில அரசுகளை வலியுறுத்தி வருகிற 25 - ந்தேதி தமிழகத்தில் முழு அடைப்பு போராட்டம் நடத்த முடிவு செய்யப்பட்டுள்ளது . முழு அடைப்பு போராட்டத்துக்கு விவசாயிகள் , தொழிலாளர்கள் , மாணவர்கள் , இளைஞர்கள் , வணிகர்கள் உள்பட அனைத்து தரப்பினரும் ஒத்துழைப்பு அளிக்க வேண்டும் . இவ்வாறு ஸ்டாலின் கேட்டுகொண்டார் .


திருவாரூர் ராஜா எம் . எல் . ஏ தெரிவித்துள்ளார் . ராஜா எம் . எல் . ஏ நேற்று செய்திக்குறிப்பு ஒன்றை வெளியிட்டார் . அதில் , " நடந்து கொண்டிருக்கும் கூட்டுறவு சங்கத் தேர்தலில் ஆளும் கட்சியினரின் அராஜகம் , ஜனநாயகத்தின் அடிப்படை கோட்பாடுகளை குழிதோண்டி புதைப்பதாகவே அமைந்துள்ளது . நியாயமான முறையில் தேர்தல் நடைபெற்றால் இப்போதுள்ள சூழ்நிலையில் தமிழகம் முழுவதும் ஒரு இடத்தில் கூட அ . தி . மு . க . வெற்றி பெற முடியாது என்பதே உண்மை . இதனைத் தெரிந்து கொண்டுதான் ஆளும் கட்சியினர் ஒவ்வொரு மாவட்டத்திலும் அதிகார துஷ்பிரயோகம் செய்து நேர்மையான அதிகாரிகளை மிரட்டி பணிய வைத்து தேர்தல் முறைகேடுகளில் ஈடுபட்டு அதன்மூலம் குறுக்கு வழியில் வெற்றி பெற அ . தி . மு . க . அரசு முயற்சி செய்கிறது . இவர்களின் கனவு ஒருபோதும் பலிக்காது . அ . தி . மு . க அரசின் செய்லபாடுகளை தமிழக மக்கள் ஒருபோதும் மன்னிக்க மாட்டார்கள் . மன்னார்குடி சட்டமன்ற தொகுதிக்குட்பட்ட அனைத்து கூட்டுறவு சங்க தேர்தல்களிலும் முறைகேடுகள் நடக்கின்றன . குறிப்பாக கீழநத்தம் , ஆலங்கோட்டை , உள்ளிக்கோட்டை , அய்யம்பேட்டை , மூவர்கோட்டை ஆகிய இடங்களில் எல்லாம் ஆளும் கட்சியினரால் அராஜகம் கட்டவிழ்க்கப்பட்டு உள்ளது . நேர்மையான முறையில் தேர்தல் நடத்த விரும்பும் அதிகாரிகளை மிரட்டி அவர்களை தவறான செயல்களில் ஈடுபட வைக்க ஆளும் கட்சியினர் முயற்சி செய்து வருகின்றனர் . இந்த சூழ்நிலையில் தேர்தல் நடந்தால் அது எந்தவிதத்திலும் நியாயமானதாக இருக்காது . இருந்தாலும் தி . மு . க . வினரும் கூட்டணி கட்சி நிர்வாகிகளும் விழிப்புடன் இருந்து தொடர்ந்து தேர்தல் விதிமுறைகளை அதிகாரிகள் மீறாமல் இருக்க அறவழியில் நம்மால் முயன்றதை நாம் அனைவரும் சேர்ந்து செய்துகொண்டே இருக்க வேண்டும் . அதேபோல எங்கேனும் முறைகேடுகளுக்கான ஆதாரங்கள் ஏதேனும் இருந்தால் அவற்றை உடனுக்குடன் எனக்கு அனுப்பி வைக்குமாறு கேட்டுக் கொள்கிறேன் . இதுகுறித்து கடந்த 28 - ஆம் தேதி தி . மு . க . வின் முன்னணி நிர்வாகிகளும் அ . தி . மு . க . அல்லாத மற்ற கட்சி நிர்வாகிகளும் கூடி கூட்டுறவு சங்க தேர்தல்களில் நடைபெறும் முறைகேடுகளை தடுப்பது குறித்து சில முக்கிய முடிவுகளை எடுத்துள்ளோம் . இதுகுறித்து அனைத்து தகவல்களையும் , ஆதாரங்களையும் தி . மு . க . செயல் தலைவர் மு . க . ஸ்டாலின் கவனத்திற்கு கொண்டு சென்றுள்ளோம் . தொடர்ந்து நியாயமான தேர்தல் நடக்க நம்மால் இயன்ற முயற்சிகளை மேற்கொள்வோம் " என்று அதில் கூறப்பட்டுள்ளது .


கபாலி படத்தின் மூலம் பிரபலமான தன்ஷிகா நடித்த சினம் என்ற குறும்படம் கொல்கத்தா திரைப்பட விழாவில் 8 விருதுகளை வாரி குவித்துள்ளது . கபாலி படத்தில் ரஜினியின் மகளாக நடித்த நடிகை தன்ஷிகா குறும்படம் ஒன்றில் விலை மாதுவாக நடித்துள்ளார் . ஜெயம் ரவியுடன் பேராண்மை என்ற படத்தில் தமிழ் சினிமாவில் அறிமுகமானவர் நடிகை தன்ஷிகா . இதையடுத்து மாஞ்சா வேலு , அரவான் போன்ற படங்களில் நடித்து பின் கபாலி படம் மூலம் நற்பெயரையும் , நிறைய ரசிகர்களையும் கவர்ந்தார் . இந்நிலையில் , ஆனந்த மூர்த்தி இயக்கதியுள்ள சினம் குறும்படம் அனைவராலும் பாராட்டப்பட்டு வருகிறது . தமிழ்நாட்டில் இருந்து மேற்குவங்கத்துக்கு பிழைக்க சென்று அங்கு பாலியல் தொழிலாளியாக மாறிய ஒரு பெண்ணின் கதை . இப்படத்திற்கு ஜி . வி . பிரகாஷ் இசையமைத்து நேஷன் கிரியேஷன் சார்பில் நேசன் திருநேசன் தயாரித்துள்ளார் . இதில் பாலியல் தொழிலாளியாக தன்ஷிகா நடித்துள்ளார் . இந்நிலையில் கொல்கத்தாவில் நடைபெற்று வரும் கலாச்சார திரைப்பட விழாவில் 100 - க்கும் மேற்பட்ட படங்கள் இடம்பெற்றன . இதில் சினம் குறும்படம் 8 விருதுகளை பெற்று அசத்தியுள்ளது . அதாவது சிறந்த நடிகையாக தன்ஷிகா மற்றும் துணை நடிகையாக நடித்த பத்திதா , உள்ளிட்ட 8 விருதுகளை பெற்றுள்ளது .


பிக் பாஸ் நிகழ்ச்சியில் மலர்ந்த ஓவியாவின் காதல் , அவர் அந்த வீட்டை விட்டு வெளியேறியும் தொடர்கிறது . இதற்கு ஆதாரமாக அவர் தன்னுடைய ரசிகர்கள் மத்தியிலும் சரி , கமலின் முன்பும் சரி நான் ஆரவை இப்போதும் காதலிக்கிறேன் ஐ லவ் ஆரவ் என கூறினார் . இந்நிலையில் தற்போது பிக் பாஸ் வீட்டில் இருந்து மக்களால் வெளியேற்றப்பட்ட ஆர்த்தி மீண்டும் வீட்டிற்குள் வந்து ஓவியாவின் காதலுக்கு ஆதரவாக பேசுகிறார் . தீடீர் என ஆரவிடம் நீங்கள் 100 நாட்கள் கழித்து இங்கிருந்து வெற்றி பெற்று வெளியே செல்லும் போது உங்களிடம் ஓவியா காதலிப்பதாக கூறினால் அதை ஏற்றுக்கொள்வீர்களா ? என ஆர்த்தி கேட்டார் . அதற்கு ஆரவ் இந்த கேள்வியை தவிர்ப்பது போல் எழுந்து நின்று ஏன் இதை பற்றியே அனைவரும் பேசுகிறீர்கள் என கூறி சலித்துக்கொண்டார் . உடனே ஆர்த்தி , இந்த வீட்டை விட்டு வெளியேறி இந்த நிகழ்ச்சியை தொலைக்காட்சியில் நான் பார்த்த போது மிகவும் வருத்தமாக இருந்தது என கூறுகிறார் . மேலும் ஒரு பெண் தைரியமாக ஒரு நிகழ்ச்சியில் உங்களை காதலிப்பதாக கூறுகிறார் , அவருடைய எதிர்காலம் , வேலை என எதையும் பார்க்காத போது நீங்கள் அனைத்தையும் பற்றி யோசிக்கிறீர்கள் என ஆரவிடம் பல கேள்விகள் எழுப்பினார் . உடனே ஆரவ் நான் அதையெல்லாம் யோசிக்க வில்லை என்றும் , தன்னுடைய குடும்பம் அப்பா , அம்மா , பற்றி யோசிப்பதாகவும் கூறுகிறார் . உடனே காஜல் , அப்போ இந்த நிகழ்ச்சியை பார்த்து உங்கள் அப்பா , அம்மா , சம்மதித்தால் திருமணம் செய்துக்கொள்வீர்களா என கேட்டபோது அதை அப்போது பார்போம் என கூறி அந்த இடத்தை விட்டு நழுவினார் ஆரவ் .


மும்பை ரூ . 40 ஆயிரம் கோடி பட்ஜெட் வைத்துக்கொண்டு டெல்லியில் பள்ளிக் கூடங்களை சீரமைக்கவும் , புதிதாக கட்டவும் முடிகிறது ஆனால் , ரூ . 3 இலட்சம் கோடி பட்ஜெட்டை வைத்துக் கொண்டு மராட்டிய அரசு பள்ளிக் கூடங்களை மூடி வருகின்றது என்று டெல்லி முதலமைச்சர் அரவிந்த் கெஜ்ரிவால் சுட்டி காட்டினார் . மராட்டிய மன்னர் சத்ரபதி சிவாஜியின் தாயார் ஜிஜாபாயின் பிறந்தநாளை ஓட்டி அவர் பிறந்த இடமான புல்தானா மாவட்டம் , சிந்த்கேட் ராஜாவில் உள்ள நினைவிடத்தில் டெல்லி முதலமைச்சரும் , ஆம் ஆத்மி கட்சியின் ஒருங்கிணைப்பாளருமான அரவிந்த் கெஜ்ரிவால் நேற்று மலர்தூவி மரியாதை செலுத்தினார் . பின்னர் , அங்கு நடைப்பெற்ற பொதுக்கூட்டத்தில் பங்கேற்றுப் பேசினார் . அப்போது அவர் , " ஒட்டுமொத்த உள்ளார்ந்த சமூகத்தை அடைய வேண்டும் என்ற இலக்கில் மராட்டிய மன்னர் சத்ரபதி சிவாஜி பாடுபட்டார் . பீமா கோரேகாவில் தலித் மக்கள் மீது பாரதீய ஜனதா , ஆர் . எஸ் . எஸ் . அமைப்பினர் நடத்திய தாக்குதல் காரணமாக சாதி மோதல் ஏற்பட்டது . இதனை நாங்கள் வன்மையாக கண்டிக்கிறோம் . சாதி , சமயம் மற்றும் ஆட்சியின் அடிப்படையில் கலவரத்தை தூண்டுவதே பா . ஜனதாவின் பேராசை . அரசு செலவில் தனியார் பள்ளிக் கூடங்கள் செழித்து வளர மராட்டிய அரசு அனுமதி அளிக்கிறது . அரசு பள்ளிக் கூடங்களை நிர்வகிக்க இயலாத அரசு , ஆட்சியில் இருப்பதற்கு உரிமை இல்லை . சமூக சீர்திருத்தவாதிகளான மகாத்மா புலே , சாவித்திரி பாய் புலேயின் கனவை மராட்டிய பா . ஜனதா அரசு நசுக்கிவிட்டது . நான் டெல்லி முதலமைச்சராக பதவி ஏற்ற சமயத்தில் , ஏழை பெற்றோர் மட்டுமே தங்கள் பிள்ளைகளை அரசு பள்ளிக்கூடங்களுக்கு அனுப்பி வைத்தனர் . மூன்று ஆண்டுகளில் , நவீன வசதிகளுடன் 300 புதிய பள்ளிக் கூடங்களை நாங்கள் தொடங்கி இருக்கிறோம் . டெல்லி அரசின் பட்ஜெட் ரூ . 40 ஆயிரம் கோடிதான் . இருந்தாலும் , பள்ளிக் கூடங்களை சீரமைக்கவும் , புதிய பள்ளிக் கூடங்கள் கட்டவும் எங்களால் முடிகிறது . மராட்டிய அரசின் பட்ஜெட் ரூ . 3 இலட்சம் கோடி . ஆனாலும் , அரசு பள்ளிக் கூடங்கள் இங்கு மூடப்பட்டு வருகின்றன . முன்பெல்லாம் அதிக மின்கட்டணம் வசூலிக்கப்பட்ட டெல்லியில் இன்றைக்கு மின்கட்டணம் மிகவும் குறைவாக இருக்கிறது . விவசாயிகளின் விளைப் பொருட்களுக்கு இலாபகரமான விலை கிடைக்கும் வகையில் , சுவாமிநாதன் குழு அளித்த பரிந்துரைகளை அமல்படுத்தக் கோரி , விவசாயிகள் ஒன்று திரண்டு போராட வேண்டும் . டெல்லியில் பருவம் தவறிய கனமழையால் , பயிர் நாசத்தை சந்தித்த விவசாயிகளுக்கு எக்டேருக்கு தலா ரூ . 50 ஆயிரம் வீதம் நாங்கள் இழப்பீடு வழங்கினோம் " என்று அவர் பேசினார் .


அகில இந்திய அளவிலான ஐவர் பாட்மிண்டன் போட்டிகளில் தெற்கு , மேற்கு இரயில்வே அணிகளும் , சென்னை ஐ . சி . எப் அணியும் , சென்னை பல்லாவரம் எப் . ஆர் . சி . அணியும் , சென்னை எத்திராஜ் கல்லூரி அணியும் வெற்றி பெற்றன . திருச்சி மாவட்டம் , பொன்மலை ஆர் . ராஜகோபாலன் நினைவு அகாதெமி சார்பில் அகில இந்திய அளவிலான ஆண்கள் மற்றும் பெண்கள் ஐவர் பாட்மிண்டன் போட்டிகள் கருமண்டபம் ஆரோக்கியமாதா மெட்ரிக் மேல்நிலைப் பள்ளியில் நேற்று தொடங்கின . பள்ளி முதல்வர் ஏ . தாமஸ் ஜான் ஜூலியன் போட்டிகளைத் தொடக்கி வைத்தார் . நாட்டின் பல்வேறு பகுதிகளைச் சேர்ந்த அணிகள் போட்டியில் பங்கேற்றன . இதில் ஆண்கள் பிரிவில் திருவனந்தபுரம் ஓரியண்டல் ஸ்போர்ட்ஸ் கிளப் அணியை 35 - 22,35 - 26 என்ற புள்ளிக்கணக்கிலும் , திண்டுக்கல் மாவட்டம் , தாடிக்கொம்பு ஏ . ஆர் . அணியை 29 - 35,35 - 29,37 - 35 என்ற புள்ளிக்கணக்கிலும் மும்பை மேற்கு இரயில்வே அணி வென்றது . அதேபோன்ன்று , திருவனந்தபுரம் ஓரியண்டல் ஸ்போர்ட்ஸ் கிளப் அணியை 30 - 35,35 - 19,35 - 23 என்ற புள்ளிக்கணக்கிலும் , ஆந்திரபிரதேசம் மாநிலம் , ராஜமுந்திரி காமாட்சி தொழிற்சாலை அணியை 35 - 25,35 - 22 என்ற புள்ளிக்கணக்கிலும் , திண்டுக்கல் மாவட்டம் , தாடிக்கொம்பு ஏ . ஆர் . அணியை 35 - 30,35 - 20 என்ற புள்ளிக்கணக்கிலும் தெற்கு இரயில்வே அணி வென்றது . மற்றொரு ஆட்டத்தில் விசாகப்பட்டினம் மீடியா விஷன் அணியை 35 - 23,35 - 28 என்ற புள்ளிக்கணக்கிலும் , கேரள மாநிலம் , பாலக்காடு கேலக்சி ஸ்போர்ட்ஸ் கிளப் அணியை 35 - 27,35 - 14 என்ற புள்ளிக்கணக்கிலும் சென்னை ஐ . சி . எப் . அணி வென்றது . அணியை 35 - 17,35 - 15 , திருவனந்தபுரம் ஓரியண்டல் ஸ்போர்ட்ஸ் கிளப் அணியை 26 - 35,35 - 14,35 - 33 , செங்கல்பட்டு ஜெ . ஜெ . பெண்கள் அணியை 35 - 23,35 - 29 என்ற புள்ளிக்கணக்கில் சென்னை பல்லாவரம் எப் . ஆர் . சி . அணி வீழ்த்தியது . மற்றொரு பிரிவில் , கேரளம் மாநிலம் , பாலக்காடு ரைசிங் ஸ்டார் அணியை 35 - 22,35 - 21 என்ற புள்ளிக்கணக்கிலும் , திருவனந்தபுரம் ஓரியண்டல் ஸ்போர்ட்ஸ் கிளப் அணியை 35 - 16,35 - 15 என்ற புள்ளிக்கணக்கிலும் சென்னை எத்திராஜ் கல்லூரி அணி வீழ்த்தியது .


பிரமாண்ட இயக்குனர் ராஜமெளலியின் சரித்திர சாதனை திரைப்படங்களான ' பாகுபலி மற்றும் ' பாகுபலி 2 ' திரைப்படங்கள் ரூ . 1000 கோடிக்கும் மேல் வசூல் செய்து சாதனை படைத்துள்ளது . இந்த நிலையில் தற்போது , இதேபாணியில் கோலிவுட்டில் மேலும் ஒருசில படங்கள் இரண்டு பாகங்களில் தயாராகி வருகின்றன . சிம்புவின் ' அன்பானவன் அசராதவன் அடங்காதவன் , ' தனுஷின் ' வடசென்னை ' ஆகிய படங்கள் இரண்டு பாகமாக எடுக்கப்பட்டு வருவது குறிப்பிடத்தக்கது . இந்த நிலையில் சுந்தர் சி இயக்கத்தில் பிரமாண்டமாக உருவாகவுள்ள ' சங்கமித்ரா ' திரைப்படமும் இரண்டு பாகங்களில் தயாராகவுள்ளதாக செய்திகள் வெளிவந்துள்ளது . மேலும் இந்த படத்தின் ஆரம்பகட்ட பணிகள் கடந்த சில மாதங்களாக நடைபெற்று வரும் நிலையில் இந்த படத்தின் படப்பிடிப்பு வரும் ஜூன் அல்லது ஆகஸ்ட் மாதம் தொடங்கும் என்றும் , மே 18ஆம் தேதியன்று டைட்டில் லுக் வெளியாகும் என்றும் தகவல்கள் வெளிவந்துள்ளது . ஸ்ரீதேனாண்டாள் பிலிம்ஸ் நிறுவனத்தின் மிகப்பெரும் பொருட்செலவில் தயாராகவுள்ள இந்த படத்தில் ஜெயம் ரவி , ஆர்யா , ஸ்ருதிஹாசன் உள்பட மற்றும் பலர் நடிக்கவுள்ளனர் . ராஜமௌலியை பின்பற்றி , தன்னுடைய சங்கமித்ரா படத்தை இயக்க உள்ள சுந்தர் சி , வெற்றி கனியை பறித்து பாகுபலி பக்கத்தில் நிற்பாரா என்று பொறுத்திருந்து தான் பார்க்கவேண்டும் . மேலும் இந்த படத்திற்கு , ஆஸ்கார் நாயகன் ஏ . ஆர் . ரஹ்மான் இசையில் , சாபுசிரில் கலை வண்ணத்தில் , கமலக்கண்ணன் கிராபிக்ஸ் இயக்கத்தில் இந்த படம் உருவாகவுள்ளது குறிப்பிடத்தக்கது .


ஐபிஎல் 11வது சீசன் கோலாகலமாக நாளை தொடங்குகிறது . 10 சீசன்கள் வெற்றிகரமாக நடந்து முடிந்துள்ளன . நாளை தொடங்கும் 11வது சீசனின் முதல் போட்டியில் நடப்பு சாம்பியன் மும்பையும் முன்னாள் சாம்பியன் சென்னையும் மோதுகின்றன . இந்த ஐபிஎல் தொடர் , பஞ்சாப் , டெல்லி , பெங்களூரு ஆகிய அணிகளுக்கு மிக முக்கிய தொடராக அமைந்துள்ளது . இந்த மூன்று அணிகளும் தான் இதுவரை சாம்பியன் பட்டத்தை வென்றதில்லை . அதிலும் , பஞ்சாப் மற்றும் டெல்லி அணிகள் , கடந்த 10 சீசனில் பேசும்படியாக எதுவும் செய்ததில்லை . டெல்லி மற்றும் பஞ்சாப் அணிகள் , இதுவரை பிளே ஆஃப் சுற்றுக்கு தகுதி பெறுவதற்கே தடுமாறியுள்ளனர் . அதனால் இந்தமுறை அந்த அணிகள் புதிய உத்வேகத்துடன் களமிறங்குகின்றன . ஆனால் , மூன்று முறை இறுதி போட்டிக்கு தகுதிபெற்று , தொடரை வெல்லும் வாய்ப்பை இழந்துள்ள பெங்களூரு அணி இந்த முறை கோப்பையை வென்றே தீர வேண்டும் என்ற முனைப்பில் உள்ளது . இந்திய அணியின் வெற்றிகரமான கேப்டனாக வலம்வரும் கோலியின் தலைமையின் கீழ் இயங்கும் பெங்களூரு அணி , இந்தமுறை ஐபிஎல் தொடரை வெல்வதற்காக தீவிர பயிற்சிகளை மேற்கொண்டு வருகின்றனர் . இதுவரை நடந்த ஐபிஎல் தொடர்களில் , கோலி , டிவில்லியர்ஸ் , கெய்ல் என சர்வதேச அளவில் சிறந்து விளங்கும் பேட்ஸ்மேன்களை கொண்டிருந்தும் பவுலிங் சரியாக இல்லாமல் தவித்து வந்தது பெங்களூரு அணி . ஆனால் , இந்த முறை சிறந்த பவுலர்களையும் கொண்டுள்ளது . வாஷிங்டன் சுந்தர் , இலங்கையில் நடந்த முத்தரப்பு தொடரில் சிறப்பாக பந்துவீசினார் . பவர்பிளே ஓவர்களில் ரன்களை கட்டுப்படுத்துவதில் சுந்தர் சிறந்த பங்களிப்பார் என எதிர்பார்க்கப்படுகிறது . பேட்டிங்கை பொறுத்தவரை , கோலி , டிவில்லியர்ஸ் , மெக்கல்லம் , பார்திவ் படேல் , கோரி ஆண்டர்சன் , மனன் வோரா , டி காக் , கிராண்ட் ஹோம் , ஆகியோர் உள்ளனர் . வாஷிங்டன் சுந்தரும் சிறப்பாக பேட்டிங் செய்வார் . எனவே வலுவான பேட்டிங் ஆர்டருடன் சுந்தர் , வோக்ஸ் , சாஹல் , உமேஷ் , பவன் நேகி , முருகன் அஸ்வின் , சைனி , கோரி ஆண்டர்சன் ஆகிய பவுலர்களையும் கொண்டிருப்பதால் , கோப்பையை வெல்ல பெங்களூரு முனைப்பு காட்டுகிறது . வீரர்களுக்கு அப்பாற்பட்டு வெற்றிக்கு தேவையான வியூகங்களை அமைத்து செயல்படுத்துவதுதான் முக்கியம் . கோலி தலைமையிலான பெங்களூரு , இதுவரை அதில் சற்றே சறுக்கியது என்றுதான் சொல்ல வேண்டும் . ஆனால் மூன்று ஐபிஎல் இறுதி போட்டிக்கு சென்று கோப்பையை தவறவிட்ட தவறை மீண்டும் செய்யக்கூடாது என்பதில் , அந்த அணி உறுதியாக உள்ளது . ராயல் சேலஞ்சர்ஸ் பெங்களூரு அணிஃ கோலி ( கேப்டன் ) , டிவில்லியர்ஸ் , பார்திவ் படேல் , மெக்கல்லம் , கோரி ஆண்டர்சன் , வாஷிங்டன் சுந்தர் , டி கிராண்ட்ஹோம் , டி காக் , சாஹல் , முருகன் அஸ்வின் , மோயின் அலி , பவன் டெஷ்பேண்டே , அனிருதா ஜோஷி , மந்தீப் சிங் , சிராஜ் , பவன் நேகி , டிம் சௌதி , மனன் வோரா , உமேஷ் யாதவ் , கிறிஸ் வோக்ஸ் , நவ்தீப் சைனி , சர்ஃபராஸ் கான்


இந்தியா இங்கிலாந்து இடையேயான முதல் டெஸ்ட் போட்டியில் டாஸ் வென்ற இங்கிலாந்து அணி முதலில் பேட்டிங் ஆடிவருகிறது . இந்தியா இங்கிலாந்து அணிகளுக்கு இடையேயான 5 போட்டிகள் கொண்ட டெஸ்ட் தொடரின் முதல் போட்டி இன்று தொடங்கியது . இந்திய நேரப்படி 3.30 மணிக்கு போட்டி தொடங்கி நடந்துவருகிறது . இந்த போட்டியில் டாஸ் வென்ற இங்கிலாந்து அணி முதலில் பேட்டிங் தேர்வு செய்து ஆடி வருகிறது . இங்கிலாந்துக்கு இது ஆயிரமாவது சர்வதேச டெஸ்ட் போட்டி என்பது குறிப்பிடத்தக்கது . இந்த போட்டிக்கான இந்திய அணியில் புஜாரா சேர்க்கப்படவில்லை . டெஸ்ட் வீரரான புஜாராவிற்கு பதிலாக ராகுல் சேர்க்கப்பட்டுள்ளார் . பயிற்சி போட்டியில் சரியாக ஆடாத தவானுக்கு பதிலாக ராகுல் சேர்க்கப்பட வேண்டும் என்ற குரல் எழுந்தது . ஆனால் புஜாராவிற்கு பதிலாக ராகுல் சேர்க்கப்பட்டுள்ளார் . இங்கிலாந்தில் நடந்த கவுண்டி போட்டிகள் மற்றும் பயிற்சி போட்டி ஆகியவற்றில் திணறிய புஜாரா , சரியாக ஆடவில்லை . எனவே அவர் இந்த போட்டியில் நீக்கப்பட்டுள்ளார் . இந்திய அணிஃ முரளி விஜய் , ஷிகர் தவான் , ராகுல் , விராட் கோலி , ரஹானே , தினேஷ் கார்த்திக் , ஹர்திக் பாண்டியா , ரவிச்சந்திரன் அஷ்வின் , உமேஷ் யாதவ் , இஷாந்த் சர்மா , முகமது ஷமி


ஆஸ்திரேலியாவுக்கு எதிராக மெல்போர்னில் நேற்று நடந்த இரண்டாவது டி20 போட்டியில் தினேஷ் கார்த்திக் குல்லா அணிந்து ஆடியது , நெட்டிசன்களுக்கு நல்ல டைம் பாசாக அமைந்துள்ளது . ஆஸ்திரேலியாவுக்கு எதிரான முதல் டி20 போட்டியில் 4 ரன்கள் வித்தியாசத்தில் இந்திய அணி தோற்றது . இதையடுத்து நேற்று மெல்போர்னில் இரண்டாவது டி20 போட்டி நடந்தது . இந்த போட்டியிலும் மழை குறுக்கிட்டதோடு , நீண்டநேரம் மழை நிற்காததால் போட்டி கைவிடப்பட்டது . இந்த போட்டியில் முதலில் பேட்டிங் செய்த ஆஸ்திரேலிய அணி 19 ஓவரில் 7 விக்கெட் இழப்பிற்கு 132 ரன்கள் எடுத்த நிலையில் மழை வந்தது . அதன்பிறகு விட்டுவிட்டு மழை வந்து கொண்டேயிருந்ததால் முடிவின்றி போட்டி கைவிடப்பட்டது . இந்த போட்டி இந்திய அணி வென்றிருக்க வேண்டிய போட்டி . இந்திய பவுலர்கள் அபாரமாக பந்துவீசி ஆஸ்திரேலிய அணியை சுருட்டினர் . எனினும் மழையால் இந்திய அணியின் வெற்றி பாதிக்கப்பட்டது . மெல்போர்னில் நேற்று கடும் குளிராக இருந்தது . 25 டிகிரி செல்ஸியக்கும் குறைவாகவே இருந்தது வெப்பநிலை . அதிகமான குளிர் இந்திய வீரர்களை அசௌகரியமாக்கியது . தினேஷ் கார்த்திக் குளிரிலிருந்து தற்காத்துக்கொள்ள குல்லா அணிந்து ஃபீல்டிங் செய்தார் . குல்லா அணிந்தபடியே மார்கஸ் ஸ்டோய்னிஸின் கேட்ச்சை பிடித்தார் . இதைக்கண்ட நெட்டிசன்கள் கிண்டலான மற்றும் சீரியஸான பல கருத்துகளை பதிவிட்டு வருகின்றனர் . அதில் ஒருவர் , ஆஸ்திரேலியாவில் குல்லாவுடன் கேட்ச் செய்த முதல் வீரர் தினேஷ் கார்த்திக் தான் என்று பதிவிட்டுள்ளார் . இதுபோன்ற பல பதிவுகள் இடப்பட்டுவருகின்றன .


ஆஸ்திரேலியாவில் முதன்முறையாக டெஸ்ட் தொடரை வென்று விராட் கோலி தலைமையிலான இந்திய அணி வரலாற்று சாதனை படைத்தது . தென்னாப்பிரிக்கா , இங்கிலாந்து என தொடர்ந்து வெளிநாடுகளில் தோல்வியை தழுவி வந்த இந்திய அணிக்கு , புதிய உத்வேகத்தை அளிக்கும் வகையில் ஆஸ்திரேலியாவுக்கு எதிரான தொடரின் வெற்றி அமைந்தது . இந்த தொடர் முழுவதுமே இந்திய அணி பேட்டிங் மற்றும் பவுலிங் ஆகிய இரண்டிலுமே ஆஸ்திரேலிய அணியின் மீது ஆதிக்கம் செலுத்தி ஆடியது . எப்போதும் மிகச்சிறந்த பேட்டிங் அணியாக மட்டுமே வெளிநாடுகளுக்கு செல்லும் இந்திய அணி , இந்த முறை மிகச்சிறந்த வலுவான பவுலிங் யூனிட்டுடன் ஆஸ்திரேலியாவுக்கு சென்றது . வேகப்பந்து வீச்சுக்கு சாதகமான ஆடுகளங்களை கொண்ட ஆஸ்திரேலியாவுக்கு மிகச்சிறந்த வேகப்பந்து வீச்சாளர்களுடன் சென்றது இந்திய அணி . புஜாராவின் பேட்டிங் , பும்ராவின் பவுலிங் ஆகிய இரண்டும்தான் இரு அணிகளுக்கும் இடையேயான மிகப்பெரிய வித்தியாசமாக அமைந்தது . ஆஸ்திரேலிய ஆடுகளங்கள் வேகப்பந்து வீச்சுக்கு சாதகமாக இருப்பதோடு அங்கிருக்கும் ஆடுகளங்களில் பந்து நன்றாக பவுன்ஸ் ஆகும் . அதனால் எப்போதுமே மிரட்டலான வேகப்பந்து வீச்சை பெற்றிருக்கும் ஆஸ்திரேலிய அணிதான் எதிரணிகளை மிரட்டும் . ஆனால் இந்த சுற்றுப்பயணத்தின்போது , வழக்கத்திற்கு மாறாக இந்திய பவுலர்கள் மிரட்டினர் . ஆஸ்திரேலிய பேட்ஸ்மேன்களின் தலைக்கே வீசி மிரட்டினர் பும்ராவும் ஷமியும் . அந்தளவிற்கு அபாரமாக பந்துவீசி எல்லா போட்டிகளிலுமே 20 விக்கெட்டுகளை வீழ்த்தினர் . ஆஸ்திரேலிய அணியின் ஒரு வீரர் கூட இந்த தொடரில் சதமடிக்கவில்லை . அதேநேரத்தில் இந்த தொடரில் புஜாரா 3 சதங்களையும் கோலி ஒரு சதத்தையும் அடித்தனர் . இவ்வாறு பேட்டிங் மற்றும் பவுலிங் என இரண்டிலுமே சிறப்பாக செயல்பட்டதால்தான் இந்திய அணிக்கு வரலாற்று வெற்றி சாத்தியமாயிற்று . இல்லையெனில் தொடரை வென்றிருக்க வாய்ப்பில்லை . ஆனால் ஸ்மித் மற்றும் வார்னர் இல்லாத ஆஸ்திரேலிய அணி வலுவற்று பலவீனமாக இருப்பதுதான் இந்திய அணியின் வெற்றிக்கு பிரதான காரணமாக சிலர் கருத்து தெரிவித்து வருகின்றனர் . அப்படியான ஒரு கருத்தைத்தான் பாகிஸ்தான் அணியின் முன்னாள் வீரர் முகமது யூசுப்பும் தெரிவித்துள்ளார் . இந்திய அணி ஆஸ்திரேலியாவில் டெஸ்ட் தொடரை வென்று வரலாற்று சாதனை படைத்ததற்கு பாகிஸ்தான் அணியின் முன்னாள் கேப்டனும் பாகிஸ்தானின் பிரதமருமான இம்ரான் கான் மற்றும் பாகிஸ்தான் அணியின் முன்னாள் வீரர் வாசிம் அக்ரம் ஆகியோர் வாழ்த்து தெரிவித்திருந்ததோடு , இந்திய அணியின் வெற்றியை மெச்சினர் . ஆனால் முகமது யூசுப்போ இந்திய அணி பெரிதாக சாதிக்கவில்லை என்ற தோற்றத்தை உருவாக்கும் விதமாக , இந்திய அணியை மட்டம் தட்டும் விதமாக கருத்து தெரிவித்துள்ளார் . தற்போதைய பலவீனமான ஆஸ்திரேலிய அணியை பாகிஸ்தான் அணிகூட , அதன் மண்ணில் வீழ்த்தும் என்று கருத்து தெரிவித்துள்ளார் . இந்திய அணி மிகச்சிறந்த வலுவான அணி மட்டுமல்லாது , டெஸ்ட் தரவரிசையில் நம்பர் 1 அணி . இந்திய அணியின் புள்ளியில் பாதியை மட்டுமே பெற்று 6வது இடத்தில் இருக்கும் பாகிஸ்தான் அணி , தென்னாப்பிரிக்காவில் பலத்த அடி வாங்கியுள்ளது . அப்படியான அந்த அணியை இந்திய அணியுடன் ஒப்பிடுவதன் மூலம் இந்திய அணியின் மீதான குறைவான மதிப்பீட்டை வெளிக்காட்ட முயன்றுள்ளார் .


கொல்கத்தா நைட் ரைடர்ஸ் அணிக்கு இரண்டு முறை ஐபிஎல் கோப்பையை வென்று கொடுத்த கவுதம் காம்பீரை டெல்லி டேர்டெவில்ஸ் அணி விடுவித்துள்ளது . இதுவரை 11 ஐபிஎல் சீசன்கள் முடிந்துள்ள நிலையில் , ஒருமுறை கூட கோப்பையை வெல்லாத மூன்று அணிகளில் ராயல் சேலஞ்சர்ஸ் பெங்களூருவும் ஒன்று . டெல்லி டேர்டெவில்ஸ் , கிங்ஸ் லெவன் பஞ்சாப் மற்றும் ராயல் சேலஞ்சர்ஸ் பெங்களூரு ஆகிய மூன்று அணிகளும் ஒருமுறை கூட ஐபிஎல் கோப்பையை வென்றதில்லை . எனவே அடுத்த சீசனில் கோப்பையை வெல்லும் முனைப்பில் இந்த 3 அணிகளும் தீவிரமாக உள்ளன . அடுத்த ஐபிஎல் சீசனுக்கான ஏலம் டிசம்பர் மாதம் நடக்க இருப்பதால் அனைத்து அணிகளும் தாங்கள் விடுவிக்கும் வீரர்களின் பட்டியலை வெளியிட்டுள்ளது . டெல்லி டேர்டெவில்ஸை தவிர மற்ற அணிகள் விடுவித்த மற்றும் தக்கவைத்த வீரர்களின் பட்டியலை பார்த்தோம் . இப்போது டெல்லி டேர்டெவில்ஸ் விடுவித்த மற்றும் தக்கவைத்துள்ள வீரர்கள் யார் யார் என்று பார்ப்போம் . கொல்கத்தா நைட் ரைடர்ஸ் அணிக்கு இரண்டு முறை ஐபிஎல் கோப்பையை வென்று கொடுத்த கவுதம் காம்பீர் , கடந்த சீசனில் டெல்லி அணிக்காக ஆடினார் . டெல்லி அணியின் கேப்டனாக இருந்த காம்பீர் , கடந்த சீசனின் தொடக்கத்தில் தொடர் தோல்விகளை சந்தித்ததால் கேப்டன் பொறுப்பை ராஜினாமா செய்தார் . அவர் கேப்டன் பொறுப்பிலிருந்து மட்டும்தான் விலகினார் . ஆனால் அவரை அப்படியே ஆடும் லெவனில் வாய்ப்பு கொடுக்காமல் ஓரங்கட்டியது அந்த அணி . தொடக்க வீரராக அவரது இடத்தை பிரித்வி ஷா நிரப்பிவிட அப்படியே ஒதுக்கப்பட்டார் காம்பீர் . இந்நிலையில் , அடுத்த சீசனில் டெல்லி அணியிலிருந்து விடுவிக்கப்பட்டுள்ளார் காம்பீர் . கேகேஆர் அணிக்கு இரண்டு முறை கோப்பையை வென்றுகொடுத்த காம்பீர் , இன்றைக்கு தக்கவைக்கக்கூட தகுதியில்லாத வீரராகிவிட்டார் . இது அவரது ரசிகர்களுக்கு பெரும் அதிருப்தியை ஏற்படுத்தியுள்ளது . சன்ரைசர்ஸ் அணியிடமிருந்து ஷிகர் தவானை பெற்ற டெல்லி அணி அவருக்கு பதிலாக விஜய் சங்கர் , நதீம் , அபிஷேக் ஆகிய மூவரையும் அந்த அணிக்கு கொடுத்துள்ளது . மேலும் இங்கிலாந்தின் ஜேசன் ராய் , ஆஸ்திரேலியாவின் கிளென் மேக்ஸ்வெல் , முகமது ஷமி , பிளங்கெட் , ஜூனியர் டாலா , நமன் ஓஜா , டான் கிறிஸ்டியன் , குருகிரீத் மான் ஆகியோரையும் விடுவித்துள்ளது . டெல்லி டேர்டெவில்ஸ் தக்கவைத்த வீரர்கள்ஃ ஷ்ரேயாஸ் ஐயர் ( கேப்டன் ) , பிரித்வி ஷா , ரிஷப் பண்ட் , கோலின் முன்ரோ , கிறிஸ் மோரிஸ் , மஞ்ஜோத் கல்ரா , ஜெயந்த் யாதவ் , ராகுல் திவேஷியா , ஹர்சல் படேல் , அமித் மிஷ்ரா , ரபாடா , டிரெண்ட் போல்ட் , சந்தீப் லாமிசானே , ஆவேஷ் கான் .


இலங்கையில் விளையாடிய தொடரும் , தற்போது இந்தியாவில் விளையாட இருக்கும் தொடரும் முற்றிலும் வேறுபட்டதாகும் என்று இந்திய அணியின் துணை கேப்டன் அஜிங்க்ய ரஹானே கூறினார் . கடந்த ஜூலை மாதம் இலங்கை சென்ற இந்திய அணி டெஸ்ட் , ஒருநாள் , டி20 என அனைத்து தொடர்களிலும் இலங்கையை 9 - 0 என்ற கணக்கில் வொயிட்வாஷ் செய்திருந்தது . அதனையடுத்து இந்தியாவுக்கு எதிரான தொடருக்காக இந்தியா வந்துள்ளது இலங்கை அணி . இந்த நிலையில் , ஈடன் கார்டன் மைதானத்தில் நேற்று வலைப் பயிற்சியில் ஈடுபட்டதை அடுத்து , ரஹானே செய்தியாளர்களிடம் கூறியதுஃ " இலங்கையில் விளையாடிய தொடரும் , தற்போது இந்தியாவில் விளையாட இருக்கும் தொடரும் முற்றிலும் வேறுபட்டதாகும் . அந்தத் தொடரில் நாங்கள் சிறப்பாக செயல்பட்டிருந்தாலும் , தற்போது இலங்கையை எளிதான அணியாக எடைபோடவில்லை . தற்போதைய நிலையில் டெஸ்ட் தரவரிசையில் தொடர்ந்து முதல் இடத்தில் நீடிப்பதே எங்கள் இலக்கு . அந்த வகையில் , இப்போது எதிர்கொள்ளும் எந்தவொரு தொடரும் எங்களுக்கு முக்கியமான ஒன்றாகும் . எதிர்வரும் தென் ஆப்பிரிக்காவுக்கு எதிரான தொடரும் குறிப்பிடத்தக்க ஒன்று . ஆனால் , தற்போது இலங்கைக்கு எதிரான இந்தத் தொடரில் மட்டுமே கவனம் செலுத்துகிறோம் . இந்தத் தொடரை பொருத்த வரையில் , இலங்கைக்கும் இது முக்கியமான தொடராகும் . அவர்களும் நல்ல முறையில் தயாராகி வந்துள்ளனர் . இருப்பினும் , அவர்களது வியூகங்கள் பற்றி கவலை கொள்ளாமல் , எங்களது பலத்தில் மட்டும் கவனம் செலுத்துகிறோம் " என்று அவர் கூறினார் .


தமிழ் சினிமாவுக்கு மலையாள நடிகைகளின் வரவில் சற்று தொய்வு ஏற்பட்டிருந்த நிலையில் , அதற்கு பரிகாரம் செய்யும் வகையில் ‘ஜீனியஸ்’ படம் மூலம் வலது கால் எடுத்துவைத்திருக்கிறார் பிரியாலால் . மலையாளத்தில் நான்கு படங்கள் , தெலுங்கில் ஒரு படம் நடித்திருக்கிறேன் . தமிழில் ஜீனியஸ் தான் என் முதல் படம் . இயக்குநர் சுசீந்திரனின் படத்தை முன்பே பார்த்திருக்கிறேன் . இந்த படத்தில் என்னுடைய கதாபாத்திரம் வித்தியாசமானது . ‘ஜீனியஸ்’ படத்தின் கதை எனக்குத் தெரியாது . அது பற்றி ஒரு வரி தான் சுசீந்திரன் கூறினார் . அப்போதே இந்த படத்தில் நடிக்க முடிவு செய்து விட்டேன் . வெண்ணிலா கபடி குழு , நான் மகான் அல்ல , ஜீவா , பாண்டியநாடு போன்ற படங்களைப் பார்த்திருக்கிறேன் . இந்த படத்தில் என்னுடைய கதாபாத்திரம் ஜாஸ்மின் . ஒரு நர்ஸ் ஆக நடிக்கிறேன் . இந்த கதாபாத்திரம் எல்லோருக்கும் பிடிக்கும் என்று நினைக்கிறேன் . ஒரு மாணவி போல சுசீந்திரன் என்ன சொல்கிறாரோ அதை நடித்துவிட்டு வருவேன் . இப்படத்தில் நான் நடித்த முதல் காட்சி க்ளைமாக்ஸ் தான் . நீளமான காட்சி என்பதால் எனக்கு அந்த கதாபாத்திரத்தை உள்வாங்கி நடிக்க கொஞ்சம் நேரம் எடுத்தது . அதுமட்டுமில்லாமல் ஒரு சிறிய பாவனை கூட அந்த கதாபாத்திரத்தைக் கெடுத்துவிட கூடாது என்பதிலும் கவனமாக இருந்தேன் . அதேபோல் சுசீந்திரனும் கதாபாத்திரத்திற்கு ஏற்றாற்போல் வாங்கிக் கொள்வார் . இப்படிதான் நடிக்க வேண்டும் என்று நடித்தும் காட்டுவார் . அவர் சொல்வதை நான் அப்படியே பின்பற்றுவேன் . மேலும் , பல பேருக்கு இந்த படம் ஒரு நெருக்கத்தைக் கொடுக்கும் . பள்ளி பருவத்தில் எல்லோருக்கும் படிக்க வேண்டும் என்ற நெருக்கடியும் , நிர்பந்தமும் இருக்கும் . முக்கியமாக பெற்றோர்கள் தங்கள் பிள்ளைகளை ஜீனியஸாக ஆக வேண்டும் என்று நினைப்பார்கள் . அவர்களுக்கு இப்படம் மிகவும் நெருக்கமாக இருக்கும் . அதேபோல் எனக்கும் அதிக நெருக்கம் இருந்தது . நீண்ட நாட்களாக ஒரு கனவு , தமிழ் படத்தில் நடிக்க வேண்டும் என்று . பாட்டு , நடனம் , நடிப்பு போன்றவற்றில் ஆர்வம் இருந்தது . ஆனால் என் குடும்பம் சினிமா பின்னணியில் இல்லாததால் அம்மாவிடம் சொல்ல தயங்கினேன் . ஆனால் என் பெற்றோர் எனக்கு உறுதுணையாக இருந்தனர் . இந்த படத்தில் இரண்டு ஜீனியஸ் இருக்கிறார்கள் . ஒருவர் யுவன் ஷங்கர் ராஜா , இன்னொருவர் சுசீந்திரன் . இந்த இரண்டு ஜீனியஸ் இருக்கும் படத்தில் நடிக்க வாய்ப்பு கிடைத்தது என்னுடைய அதிர்ஷ்டம் . யுவனின் மிகப் பெரிய விசிறி நான் . அதுபோலவே தமிழ் சினிமா மீது எனக்கு தீராத காதலுண்டு . இங்கே நீடித்து இருக்கவிரும்புகிறேன்’ என்கிறார் பிரியாலால் .


மறைந்த முதல்வர் ஜெயலலிதாவின் நம்பிக்கைகு உரிய தளபதி அதிகரியாக இருந்தவர் ஆந்திராவை சேர்நத ராமமோகன் ராவ் . கருணாநிதி ஆட்சி காலத்திலேயே , அரசு செயலாளராக இருந்த ராமமோகன் ராவ் , பின்னர் ஜெயலலிதா ஆட்சி காலத்திலும் , செல்வாக்கு மிக்க அதிகாரியாக வலம் வந்தார் . இதனாலல் ராமமோகன் ராவுக்கு , அனைத்து அமைச்சர்களும் , அரசியல்வாதிகளும் மிக நெருக்கமாகினர் . தமிழ்நாடு தவிர்த்து , ஆந்திரா கர்நாடகா , டெல்லி என அனைத்து இடங்களிலும் தனது நெட்வொர்க்கை விரிவுப்படுத்தி இருக்கிறார் ராமமோகன் ராவ் . அதிமுகவின் பொருளாதாரம் சார்ந்த விஷயங்களை , முழுமையாக கட்டுப்பாட்டுக்குள் வைத்திருந்தார் ராமமேகன்ராவ் . சிக்கல் இல்லாமல் பண விஷயத்தை முடித்து கொடுத்ததால் , ஜெயலலிதாவும் , சின்னம்மா சசிகலாவும் கஜனா சாவியை அவரிடம் கொடுத்ததாக கூறப்படுகிறது . முதல்வரின் ஆலோசகராக , செகரெட்டரி 2ஆக இருந்த ராமமோகன் ராவ் , 20016 அதிமுக ஆட்சியில் பதவியேற்றவுடன் தலைமை செயலாளராக பதவியேற்றார் . செக்ரெட்டரி 2ஆக இருக்கும்போதே பல அமைச்சர்களின் வரவு , செலவு கணக்குகளை ராமமோகன் ராவ் கவனித்து வந்தார் . அந்த வகையில் , அவருக்கு நெருக்கமான அமைச்சர்கள் தற்போது சிக்கலுக்கு ஆளாகியுள்ளனர் . சேகர் ரெட்டிக்கு , எட்டப்பாடி பழனிச்சாமி மூலமாகவும் , சின்னம்மா சசிகலா மூலமாகவும் , மணல் கான்ட்ராக்ட் எடுத்து கொடுத்ததே ராம்மோகன் ராவ்தான் என கூறப்படுகிறது . மேலும் , தென் மாவட்டங்களில் அமைச்சர் விஜயபாஸ்கர் துணையோடு குவாரி தொடர்பான பல விஷயங்கள் மேற்கொண்டதாகவும் கூறப்படுகிறது . இதுதவிர முன்னாள் அமைச்சர் வைத்தியலிங்கம் , எஸ் . பி . வேலுமணி ஆகியோருக்கும் சிக்கல் இருக்கும் என தெரிகிறது . மேலும் மூத்த போலீஸ் அதிகாரி ஒருவரும் சிக்குவார் என தெரிகிறது . ஏனெனில் இவர்கள் யெயர் அனைத்தையும் சேகர் ரெட்டி , சிபிஐயிடம் உளறி கொட்டியுள்ளதாக தெரிகிறது . பன்னீர்செல்வத்தின் நம்பிக்கையுள்ள பி . ஏ . ரமேஷ் வீட்டிலும் வருமான வரித்துறை சோதனை நடப்பதாக தெரியவந்துள்ளதாக அதிமுக வட்டாரமே கடும் அதிர்ச்சிக்கு உள்ளளாகியுள்ளது . அண்ணாநகர் ஐயப்பன் கோயில் அருகே 6வது தெருவில் நடந்துள்ள இந்த ரெய்டின் போது , ராம்மோகன் ராவ் வீட்டின் அருகே பலத்த பாதுகாப்பு போடப்பட்டுள்ளது . மிகப் பெரிய பொறுப்பில் உள்ள தலைமை செயலாளர் விட்டிலேயே ரெய்டு நடப்பதால் , சேகர் ரெட்டியுடன் தொடர்புடைய அல்லது பண பரிவர்த்தனையில் ஈடுபட்ட அமைச்சர்கள் சிலர் நிச்சயம் சிக்குவார்கள் என உறுதியான தகவல்கள் தெரிவிக்கின்றன .


திமுக , அதிமுகவும் அவற்றின் கடைசி அத்தியாயங்களை எழுதி வருகிறது என மத்திய இணையமைச்சர் பொன் . ராதாகிருஷ்ணன் விமர்சித்துள்ளார் . திமுக தலைவர் கருணாநிதியின் ஓய்வு , ஜெயலலிதாவின் மறைவு ஆகிய காரணங்களால் , தமிழக அரசியலில் மாபெரும் வெற்றிடம் உருவாகியிருப்பதை மறுத்துவிட முடியாது . இருவரும் இல்லாத நிலையில் , உருவாகியுள்ள அரசியல் வெற்றிடத்தை நிரப்பும் நோக்கில் ரஜினி , கமல் ஆகியோர் அரசியல் அறிவிப்பை வெளியிட்டுள்ளனர் . இருவருமே விரைவில் கட்சி தொடங்கி நேரடி தேர்தல் அரசியலில் களமிறங்குவதை உறுதி செய்துவிட்டனர் . ஆனால் , அரசியலில் வெற்றிடம் எதுவும் உருவாகவில்லை என திமுக , அதிமுக கூறிவருகிறது . ஆர் . கே . நகர் இடைத்தேர்தலில் ஆளுங்கட்சியான அதிமுக , எதிர்க்கட்சியான திமுக ஆகிய மாபெரும் இயக்கங்களையும் வீழ்த்தி தினகரன் வெற்றி பெற்றார் . இதையடுத்து திமுக , அதிமுக மீதான மக்களின் நம்பகத்தன்மை குறித்த கேள்விகளை அரசியல் நோக்கர்கள் முன்வைக்கின்றனர் . இந்நிலையில் , அதிமுக மற்றும் திமுக ஆகிய திராவிட கட்சிகளின் கடைசி அத்தியாயம் எழுதப்பட்டு வருவதாக மத்திய இணையமைச்சர் பொன் . ராதாகிருஷ்ணன் விமர்சித்துள்ளார் . வேலூரில் செய்தியாளர்களிடம் பேசிய பொன் . ராதாகிருஷ்ணன் , அதிமுக என்ற இயக்கத்தின் கடைசி அத்தியாயம் எழுதப்பட்டு வருகிறது . திமுகவும் கடைசி அத்தியாயத்தை நோக்கி சென்று கொண்டிருக்கிறது . ரஜினியின் அரசியல் பிரவேசத்தால் நல்லது எதுவும் நடக்கலாம் என மக்கள் நம்ப வாய்ப்பிருக்கிறது என தெரிவித்தார் .


அமைச்சர் விஜய பாஸ்கரின் உதவியாளர் நயினாரினி திருவல்லிக்கேணி வீட்டில் இருந்து 2 கோடியே 20 லட்சம் ரூபாயை வருமான வரித்துறையினர் பறிமுதல் செய்துள்ளனர் . மேலும் சேப்பாக்கம் எம்எல்ஏ ஹாஸ்டலில் 1 லட்சத்து 80 ஆயிரம் கோடி ரூபாய் பறிமுதல் செய்யப்பட்டதாக தகவல்கள் வெளியாகியுள்ளன . சென்னை ஆர் . கே . நகர் தொகுதியில் நடைபெற்று வரம் இடைத் தேர்தலில் வாக்களர்களுக்கு பணம் விநியோகம் செய்யப்பட்டு வருவதாக புகார் எழுந்தது . இதற்கு என்ன காரணம் என்பத குறித்து விசாரணை நடத்திய வருமான வரித்துறையினர் அமைச்சர் விஜய பாஸ்கர் வீடு , அவரது உதவியாளர்கள் , நண்பர்கள் , உறவினர்கள் உள்ளிட்டோர் வீடுகளில் சோதனை நடைபெற்று வருகிறது . இந்நிலையில் சென்னை திருவல்லிக்கேணியில் உள்ள விஜய பாஸ்கரின் உதவியாளர் நயினார் வீட்டிலும் வருமான வரித்துறையினர் சோதனை நடத்தி வருகின்றனர் . அப்போது கணக்கில் காட்டாத 2 கோடியே 20 லட்சம் ரூபாயை வருமான வரித்துறையினர் பறிமுதல் செய்தனர் . அந்த பணம் குறித்து நயினாரிடம் தொடர்ந்து விசாரணை நடைபெற்று வருகிறது . இதே போன்று சேப்பாக்கத்தில் உள்ள விஜய பாஸ்கர் அறையில் கணக்கில் காட்டப்படாத 1 லட்சத்து 80 ஆயிரம் ரூபாய் பறிமுதல் செய்யப்பட்டது . இந்த பணம் அனைத்தும் ஆர் . கே . நகர் தொகுதியில் வாக்காளர்களுக்கு பட்டுவாடா செய்வதற்காக பதுக்கி வைக்கப்பட்டிருந்தது தெரியவந்துள்ளது .


மாதத்தின் முப்பது நாட்களும் யாரையாவது வம்புக்கு இழுத்து சண்டையும் சச்சரவுமாகவே வாழ விரும்புபவர் இயக்குநர் ராம்கோபால் வர்மா . தெலுங்கில் மிக பிரம்மாண்டமாக எடுக்கப்பட்டுவரும் ’கதாநாயகடு’ படத்தைப் பகடி செய்து அவர் எடுத்துவரும் ‘லட்சுமி என் . டி . ஆர்’ படம் அவர் எதிர்பார்த்தபடியே பெரும் சர்ச்சையில் மாட்டியுள்ளது . இந்தியில் கொஞ்சகாலம் கொடிகட்டிப் பறந்துவிட்டு மீண்டும் தெலுங்கு சினிமாவில் அளப்பறை கொடுத்துவரும் வர்மா , , ஆந்திர முன்னாள் முதல்வரும் , தெலுங்குதேச கட்சியை நிறுவிய என் . டி . ராமராவின் 2 - வது மனைவி லட்சுமி சிவபார்வதி கதையை சினிமா படமாக எடுத்துள்ளார் . அதற்கு லட்சுமியின் என் . டி . ஆர் . என்று பெயர் சூட்டி உள்ளார் . இப்படத்தில் என் . டி . ராமராவின் மருமகனும் , ஆந்திர முதல்வருமான சந்திரபாபு நாயுடுவை வில்லனாக சித்தரித்து கதை களம் அமைக்கப்பட்டுள்ளதாக தெரிகிறது . இதையடுத்து , இப்படத்துக்கு எதிராக தெலுங்கு தேசம் தொண்டர்கள் போராட்டத்தில் ஈடுபட்டு வருகிறார்கள் . விஜயவாடாவில் உள்ள பிலிம்சேம்பர் அலுவலகம் முன்பு தெலுங்கு தேச கட்சி தலைவர் சாம்பசிவராவ் இயக்குனர் ராம்கோபால் வர்மாவின் புகைப்படத்தை எரித்து போராட்டத்தில் ஈடுபட்டார் . அவருக்கு எதிராக கோஷங்களை தொண்டர்கள் எழுப்பினார்கள் . அப்போது , ராம்கோபால் வர்மாவின் படத்தை தடை செய்ய வேண்டும் என்று வலியுறுத்தினர் . இதற்கிடையே கர்னூல் எம் . எல் . ஏ . எஸ் . வி . மோகன் ரெட்டி போலீசில் புகார் கொடுத்தார் . அதில் , ஆந்திர முதல்வர் சந்திர பாபு நாயுடுவின் நற்பெயரை கெடுக்கும் விதமாக இயக்குனர் ராம்கோபால் வர்மா யூடியூப்பில் வீடியோவை வெளியிட்டுள்ளார் . அவர் மீது நடவடிக்கை எடுக்க வேண்டும் என்று கூறி உள்ளார் . இதையடுத்து இயக்குனர் ராம்கோபால் வர்மா மீது போலீசார் வழக்குப்பதிவு செய்து உள்ளனர் .


' கனா ' நெருப்புடா நெருங்குடா என ' கபாலி ' படத்திற்கு தன் பாடல் வரிகளாலும் , குரலாலும் வலிமை சேர்த்த அருண்ராஜா காமராஜ் இயக்கி இருக்கும் முதல் திரைப்படம் . பல பேட்டிகளில் தன்னுடைய இயக்குனர் ஆசையை வெளிப்படுத்தி வந்த இவர் , தற்போது நண்பன் சிவகார்த்திகேயன் கொடுத்த வாய்ப்பை மிகக்கச்சிதமாக பயன்படுத்தி கொண்டுள்ளார் என்று தான் தோன்றுகிறது . இதற்க்கு சான்று இவரின் கதை தேர்வு , கிரிக்கெட் விளையாட்டு என்றாலே கையில் பேட் , பாலுடன் கண் முன்னே தோன்றும் இளைஞர்கள் மற்றும் சிறுவர்களை தாண்டி பெண்கள் கிரிக்கெட் விளையாட்டை கருவாக தேர்வு செய்து , கிரிக்கெட் விளையாட்டு மீது அதிக ஆர்வம் காட்டும் ஒரு கிராமத்து பெண் , தன்னுடைய கஷ்டங்களை கடந்து எப்படி சாதிக்கிறார் என்பதே இந்த படத்தின் கதை . கதைக்கு ஏற்ற போல் நாயகியை கச்சிதமாக தேர்வு செய்துள்ளார் அருண்ராஜா . மேலும் இந்திய அளவில் முதல் முறையாக பெண் கிரிக்கெட்டை மையப்படுத்தி எடுக்கப்படும் என்கிற பெருமையும் இந்த படத்தையே சேர்ந்துள்ளது . இந்நிலையில் இன்று காலை சத்தியம் திரையரங்கில் இந்த படத்தின் , இசை வெளியீடு மற்றும் டிரைலர் வெளியீடு நடைபெற்றது . இதில் படத்தின் தயாரிப்பாளர் சிவகார்த்திகேயன் , இயக்குனர் அருண் ராஜா காமராஜ் , நடிகை ஐஸ்வர்யா ராஜேஷ் , இசையமைப்பாளர் டி . இமான் உள்ளிட்ட பலர் கலந்து கொண்டனர் . டிரைலர்ஃ மகள் ஐஸ்வர்யா ராஜேஷ் கனவான கிரிக்கெட் விளையாட்டில் ஜெயிக்க உறுதுணையாக இருக்கும் தந்தையாக சத்தியராஜ் . ' கிராமத்து பிள்ளைகள் கிரிக்கெட் விளையாட கூடாது என கூறும் மக்கள் . அதையும் மீறி சிலர் இவரது கனவை புரித்து கொள்வது . . . ஆசைப்பட்டா மட்டும் பத்தாது , அடம்பிடிக்க தெரியணும் என்கிற வசனம் ஆணித்தனமாக பார்க்கும் அனைவர் மனதிலும் பதிகிறது . இந்த படத்தில் இதுவரை பார்க்காத ஐஸ்வர்யா ராஜேஷை வெளிக்கொண்டு வந்துள்ள இயக்குனர் . இதனால் காக்கா முட்டை படத்தில் எப்படி தன்னுடைய நடிப்பால் அனைவர் மனதிலும் இடம்பிடித்தாரோ ஐஸ்வர்யா ராஜேஷ் அதே போல் இந்த படத்தில் தன்னுடைய கடின உழைப்பால் அனைவரையும் கவர்வார் என எதிர்ப்பார்க்கலாம் .


நடிகை ஜெயசித்திரா கடந்த 13 ஆண்டுகளாக தன்னுடைய ரங்கராஜ புறம் வீட்டில் வாடகைக்கு இருக்கும் இளமுருகன் என்பவர் வாடகை கொடுக்காமல் இருந்து வருவதாகவும் , இது குறித்து வெளியில் வேறு விதமாக தகவல் கசிந்து வருவதால் விளக்கம் அளிக்க இன்று செய்தியாளர்களை சந்தித்து பேசினார் . அப்போது பேசிய இவர் . . . கடந்த வெள்ளிக்கிழமை திரைப்பட பைனான்சியர் அசோக் லோலா , எலிபேட் கேட் காவல் நிலையத்தில் இளமுருகன் மற்றும் மீனா இளமுருகன் என்கிற பெயரில் ஒரு FIR பதிவு செய்துள்ளார் . இந்த புகாரின் அடிப்படையில் போலீசார் , இளமுருகனை கைது செய்து புழல் சிறையில் அடைத்துள்ளனர் . இளமுருகன் ஒரு கார் புரோக்கராக இருந்ததாகவும் , அவரிடம் பட பைனான்சியர் 7 லட்சம் மேல் கொடுத்து கார் வாங்கியுள்ளார் . இதைதொடர்ந்து இவரிடம் இளமுருகன் , குடும்ப உறவினர் திருமணத்திற்கு செல்ல இரண்டு நாட்கள் கார் வேண்டும் என எடுத்து சென்றுள்ளார் . ஆனால் 10 நாட்களுக்கு மேல் ஆகியும் கார் வராததால் , அசோக் லோலா போன் செய்துள்ளார் . அப்போது இளமுருகன் கார் விபத்தில் சிக்கியதாக கூறியுள்ளார் . பின் காருக்கு உண்டான பணத்தை திருப்பி தந்து விடுவதாக கூறி செக் கொடுத்துள்ளார் . ஆனால் அந்த செக் பவுஸ் ஆகி 2 வருடம் ஆகிறது . இரண்டு வருடம் காத்திருந்து அது வீண் என தெரிந்த பிறகு தான் இவர் இது போன்ற புகார் கொடுத்துள்ளார் என விளக்கமாக கூறினார் . இதைதொடர்ந்து பேசிய இவர் , இது மட்டும் இன்றி நடிகர் விக்னேஷிடம் 6 லட்ச ரூபாய் கடன் பெற்று , 2 லட்சத்திற்கு செக் கொடுத்து அதுவும் பவுன்ஸ் ஆகி உள்ளது . மேலும் தனக்கு சொந்தமாக ரங்கராஜபுரத்தில் இருக்கும் வீட்டில் தான் இளமுருகன் , மற்றும் அவருடைய மனைவி மீனா இளமுருகன் ஆகியோர் கடந்த 13 வருடங்களாக வாடகை கொடுக்காமல் தங்கியுள்ளனர் என்றும் அசோக் லோலா கொடுத்த புகாரில் குறிப்பிட்டுள்ளார் . அதேபோல் தன்னை மட்டும் இன்றி இன்னும் பலரை இளமுருகன் ஏமாற்றியுள்ளதாகவும் . குறிப்பாக தன்னுடைய வீட்டில் 13 ஆண்டுகளாக இருந்துக்கொண்டு பொய் வழக்குகளை போட்டுக்கொண்டு வாழ்ந்து வருகிறார் . இதற்கு ஒரு திருப்பு முனையை ஏற்படுத்தும் விதத்தில் கடந்த 3 மாதத்திற்கு முன் , அவர் போட்ட வழக்கு பொய் என நிரூபனமானதால் கோர்ட் 60 நாட்களில் இளமுருகன் வீட்டை காலி செய்ய வேண்டும் என ஆர்டர் போட்டதாகவும் . ஆனால் அவர் காலி செய்யவில்லை . பின்னர் போலீஸ் மற்றும் வக்கீலுடன் சென்ற போது அவர் வீட்டை பூட்டி விட்டு தலைமறைவாகிவிட்டார் . இந்நிலையில் தற்போது நீதி மன்றம் இன்னும் 20 நாட்கள் அவருக்கு கெடு கொடுத்துள்ளதாகவும் அவர் வீட்டை காலி செய்யாவில்லை என்றால் பொலிசாரின் பாதுகாப்புடன் வீட்டை கைப்பற்றலாம் என உத்தரவு பிரப்பிதுள்ளதாகவும் கூறியுள்ளார் . மேலும் தனக்கு 7 லட்சம் வரை வாடகை கொடுக்காமல் அவர் எமற்றியதையும் அதற்கான ஆதரங்களையும் செய்தியாளர்கள் முன்னிலையில் கட்டியுள்ளார் .